**PROGRAMUL OPERAŢIONAL**

**PENTRU PESCUIT ŞI AFACERI MARITIME**

**2014 – 2020**

**PRIORITATEA UNIUNII EUROPENE 2**

**STIMULAREA ACVACULTURII DURABILE DIN PUNCTUL DE VEDERE AL MEDIULUI, EFICIENTE DIN PUNCTUL DE VEDERE AL UTILIZĂRII RESURSELOR, INOVATOARE, COMPETITIVE ŞI BAZATE PE CUNOAŞTERE**

***GHIDUL SOLICITANTULUI***

***Obiectiv specific 2.3.*** *Protejarea și refacerea biodiversității acvatice și îmbunătățirea ecosistemelor legate de acvacultură și promovarea unei acvaculturi eficiente din punctul de vedere al utilizării resurselor*

***Măsura: II.3 Investiții productive în acvacultură – eficienţa utilizării resurselor, reducerea utilizării apei şi a substanţelor chimice, recirculare sisteme de minimizare a utilizării apei;***

***Tipul apelului: Competitiv, cu termen limită de depunere***

**Septembrie 2016**

**CUPRINS**

[**1.** **LEGISLAȚIE A UNIUNII EUROPENE ȘI NAȚIONALE** 3](#_Toc459255379)

[**2.** **PREVEDERI GENERALE** 4](#_Toc459255380)

[**3.** **CONDIȚII SPECIFICE PENTRU OBȚINEREA FINANȚĂRII** 11](#_Toc459255381)

[***3.1 Solicitanți eligibili*** 11](#_Toc459255382)

[***3.2 Eligibilitatea proiectului*** 14](#_Toc459255383)

[***3.3*** ***Activități elgibile*** 14](#_Toc459255384)

[***3.4 Cheltuieli eligibile*** 15](#_Toc459255385)

[**4. SOLICITAREA DE FINANȚARE** 24](#_Toc459255386)

[***4.1. Întocmirea cererii de finanțare*** 24](#_Toc459255387)

[***4.2. Lista documentelor din dosarul Cererii de finanțare*** 24](#_Toc459255388)

[***4.3. Înregistrarea Cererii de finanțare*** 27](#_Toc459255389)

[**5. VERIFICAREA CONFORMITĂȚII ADMINISTRATIVE ȘI ELIGIBILITĂȚII CERERII DE FINANȚARE** 28](#_Toc459255390)

[**6. EVALUAREA ȘI SELECȚIA CERERILOR DE FINANȚARE** 28](#_Toc459255391)

[***6.1. Evaluarea Cererilor de finanțare*** 29](#_Toc459255392)

[***6.2*** ***Selecția Cererilor de finanțare*** 30](#_Toc459255393)

[**7. CONTESTAȚII** 32](#_Toc459255394)

[**8. CONTRACTUL DE FINANȚARE** 33](#_Toc459255395)

[***8.1. Contractul de finanțare*** 33](#_Toc459255396)

[***8.2. Clauze specifice la contractul de finanțare*** 34](#_Toc459255397)

[***8.3. Modificarea Contractului de finanțare*** 35](#_Toc459255398)

[**9. MANAGEMENTUL FINANCIAR AL PROIECTULUI** 36](#_Toc459255399)

[***9.1 Dovada cofinanțării*** 36](#_Toc459255400)

[***9.2 Derularea și verificarea procedurii de achiziții*** 36](#_Toc459255401)

[***9.3 Rambursarea cheltuielilor*** 37](#_Toc459255402)

[**9.3.1.Precizări referitoare la acordarea avansului** 37](#_Toc459255403)

[**9.3.2. Plata** 37](#_Toc459255404)

[**10. MONITORIZARE ȘI CONTROL** 38](#_Toc459255405)

[**11. INFORMARE ȘI PUBLICITATE** 40](#_Toc459255406)

1. **LEGISLAȚIE A UNIUNII EUROPENE ȘI NAȚIONALE**

Legislație UE

* **Regulamentul (UE) NR. 508** din 15 mai 2014 privind Fondul European pentru Pescuit şi Afaceri Maritime şi de abrogare a Regulamentelor (CE) nr. 2328/2003, (CE) nr. 861/2006, (CE) nr. 1198/2006 şi (CE) nr. 791/2007 ale Consiliului şi a Regulamentului (UE) nr. 1255/2011 al Parlamentului European şi al Consiliului;
* **Regulamentul de punere în aplicare (UE) NR. 1242/2014 AL COMISIEI** din 20 noiembrie 2014 de stabilire, în temeiul Regulamentului (UE) nr. 508/2014 al Parlamentului European și al Consiliului privind Fondul european pentru pescuit și afaceri maritime, a normelor privind prezentarea datelor relevante cumulative cu privire la operațiuni;
* **Regulamentul de punere în aplicare (UE) NR. 1243/2014 AL COMISIEI** din 20 noiembrie 2014 de stabilire a unor norme în temeiul Regulamentului (UE) nr. 508/2014 al Parlamentului European și al Consiliului privind Fondul european pentru pescuit și afaceri maritime în ceea ce privește informațiile care trebuie trimise de statele membre, precum și în ceea ce privește necesitățile în materie de date și sinergiile dintre potențialele surse de date;
* **Regulamentul (UE) NR. 1303/2013** din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului;
* **Regulamentul (UE, EURATOM) nr. 966/2012** privind normele financiare aplicabile bugetului general al Uniunii și de abrogare a Regulamentului (CE, Euratom) Nr. 1605/2002 al Consiliului**;**
* **Regulamentul (UE) nr. 1268/2012** privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii;
* **Regulamentul Consiliului (CE, EURATOM) nr. 2988/1995** privind protejarea intereselor financiare ale Comunităţilor Europene.
* **Regulamentul delegat (UE) 2015/2252 AL COMISIEI** din 30 septembrie 2015 de modificare a Regulamentului delegat (UE) 2015/288 în ceea ce privește perioada de inadmisibilitate a cererilor pentru sprijin din partea Fondului european pentru pescuit și afaceri maritime;
* **Decizia Comisiei nr. C (2015) 8416 final din 25.11.2015** de aprobare a programului operațional „Programul Operațional pentru Pescuit și Afaceri Maritime pentru România” pentru sprijin din partea Fondului European pentru Pescuit și Afaceri Maritime în România

Legislație națională

* **Legea nr. 31 /1990** privind societățile comerciale, cu modificările și completările ulterioare;
* **OUG nr. 44/2008** privind desfășurarea activităților economice de către persoanele fizice autorizate, întreprinderile individuale și întreprinderile familiale, cu modificările și completările ulterioare;
* **OG nr. 26**/**2000**, cu privire la asociaţii și fundaţii, cu modificările și completările ulterioare, aprobată prin Legea nr. 246/2005;
* **HG 229/2009** cu privire la Reorganizarea Regiei Națională a Pădurilor Romsilva;
* **OUG nr. 49/2015** privind gestionarea financiară a fondurilor europene nerambursabile aferente politicii agricole comune, politicii comune de pescuit şi politicii maritime integrate la nivelul Uniunii Europene, precum şi a fondurilor alocate de la bugetul de stat pentru perioada de programare 2014-2020 şi pentru modificarea şi completarea unor acte normative din domeniul garantării, cu modificărie și completările ulterioare;
* **Hotararea Guvernului nr. 1185/2014** privind organizarea şi funcţionarea Ministerului Agriculturii şi Dezvoltării Rurale, cu modificările şi completările ulterioare;
* **Hotararea Guvernului nr. 347/2016** privind stabilirea cadrului general de implementare a măsurilor cofinanţate din FEPAM prin POPAM 2014-2020;
* **Ordinul MADR nr. 410 din 01.04.2016** privind Regulamentul de Organizare și Funcționare a Ministerului Agriculturii și Dezvoltării Rurale, cu modificările și completările ulterioare;
* **Ordinul ministrului agriculturii şi dezvoltării rurale nr. 390 din 30.03.2016** privind aprobarea structurii organizatorice şi a statului de funcţii al Ministerului Agriculturii şi Dezvoltării Rurale;
* **Ordinul ministrului agriculturii şi dezvoltării rurale nr. 816** **din 24.05.2016** privind aprobarea Listei detaliată cu cheltuieli eligibile pentru operațiunile finanţate în cadrul Programului Operaţional pentru Pescuit și Afaceri Maritime 2014-2020;
* **Ordinul ministrului agriculturii şi dezvoltării rurale nr. 827** **din 10.06.2016** privind aprobarea Procedurii simplificate aplicate de solicitanții privați de finanțare din Fondul European pentru Pescuit și Afaceri Maritime pentru atribuirea contractelor de furnizare, servicii sau lucrări.

1. **PREVEDERI GENERALE**

Programul Operaţional pentru Pescuit şi Afaceri Maritime (POPAM) 2014 – 2020 reprezintă un program care îşi propune să creeze condiţiile necesare redresării economice, generării creşterii locurilor de muncă din domeniul pescuitului, acvaculturii şi afacerilor maritime. Programul a fost aprobat prin Decizia Comisiei Europene nr. 8416/2015 şi permite accesarea fondurilor structurale şi de investiţie prin intermediul Fondului European pentru Pescuit şi Afaceri Maritime (FEPAM).

Acvacultura reprezintă unul din principalii piloni ai Programului și este încadrată în Prioritatea Uniunii nr.2 (PU2) **-** *Stimularea acvaculturii durabile din punctul de vedere al mediului, eficiente din punctul de vedere al utilizării resurselor, inovatoare, competitive şi bazate pe cunoaştere*

**Obiectivul general pentru acvacultură este de a îmbunătăți viabilitatea economică a intreprinderilor, de a garanta siguranța și sănătatea alimentară, de a construi avantaje competitive pentru acest sector.**

Măsura II.3 contribuie la realizarea **obiectivului specific** în cadrul Priorității Uniunii 2 si anume: ***Protejarea şi refacerea biodiversităţii acvatice şi îmbunătăţirea ecosistemelor legate de acvacultură şi promovarea unei acvaculturi eficiente din punctul de vedere al utilizării resurselor***.

Prin Măsura II.3***.*** sunt sprijinite investițiile care promovează sistemele de acvacultură închise în care produsele de acvacultură sunt crescute în sisteme închise cu recircularea apei, reducându-se la minimum cantitatea de apă utilizată. Totodata, se va sprijini introducerea în acvacultură de specii cu valoare economică ridicată, în special din ihtiofauna autohtonă, cum ar fi păstrăv, șalău, calcan, știucă, lin, crap, sturioni (inclusiv polyodon), moluște, somn european. Această prioritizare se reflectă în criteriile de selecție.

Prezentul document se adresează întreprinzătorilor din domeniul acvaculturii în scopul orientării lor în accesarea finanţărilor nerambursabile şi totodată, reprezintă un îndrumar privind întocmirea Cererilor de finanţare, potenţiali solicitanţi ai Programului Operaţional pentru Pescuit şi Afaceri Maritime, Prioritatea Uniunii nr.2 *Stimularea acvaculturii durabile din punctul de vedere al mediului, eficiente din punctul de vedere al utilizării resurselor, inovatoare, competitive şi bazate pe cunoaştere ,*măsura II.3 – *Investiţii productive în acvacultură Art. 48,alineatul (1) litera (j) din Regulamentul nr. 508/2014 (CE)*

|  |  |
| --- | --- |
|  | Înainte de a începe completarea Solicitării de finanțare vă recomandăm să citiți cu atenție toate informațiile prezentate în acest Ghid și să vă asigurați că ați înțeles toate aspectele specifice prezentei scheme de finanțare nerambursabilă. Pentru o mai bună înţelegere vă recomandăm să consultaţi şi:  Programul Operaţional pentru Pescuit şi Afaceri Maritime 2014 – 2020  Regulamentul nr. 508/2014 (CE), Art. 48, litera (j) |
|  | Totodată vă recomandăm să consultați periodic pagina de internet a DGP-AMPOPAM – [www.ampeste.ro](http://www.ampeste.ro) – pentru a fi la curent cu eventualele comunicări/informări cu privire la prezenta măsură de finanțare. |

|  |  |
| --- | --- |
|  | ***Ghidul solicitantului nu se substituie legislației naționale și a Uniunii Europene în vigoare, solicitantul având obligația cunoașterii și respectării acesteia.*** |

**CINE POATE BENEFICIA DE SPRIJINUL FINANCIAR NERAMBURSABIL?**

Întreprinderile cu activitate economică din domeniul acvaculturii

**CE ACTIVITĂȚI SUNT FINANȚATE ÎN CADRUL ACESTEI MĂSURI?**

- Investiţii care conduc la o reducere substanțială a impactului intreprinderilor din domeniul acvaculturii asupra consumului și calității apei

**CARE SUNT ȚINTELE DE ATINS ÎN CADRUL PROIECTULUI?**

**INDICATORI**

**Indicator prestabilit (de program)**

Indicatorul de program face obiectul monitorizării performanţelor măsurii programului şi se referă la:

* Variaţia volumului producţiei cu sistem de recirculare - tone;

(Producția întreprinderilor din domeniul acvaculturii, folosind sisteme de recirculare, adică sisteme în care apa este reutilizată, după o anumită formă de tratament (de exemplu,filtrare, îndepărtarea solidelor, îndepărtarea amoniacului, îndepărtarea CO2 și

Oxigenare. Pentru pești și moluște prin Volum" se înțelege echivalent greutate produs. În cazul moluștelor, greutatea în viu include greutatea cochiliei)

|  |  |
| --- | --- |
|  | Nerespectarea indicatorului - Volumul total al producției de acvacultură-asumat prin Cererea de finanțare va atrage după sine recuperarea finanțării nerambursabile acordate direct proporțional cu gradul de nerealizare a acestuia. |

**Indicatori suplimentari (de proiect)**

Indicatorii de proiect fac obiectul monitorizării performanţelor măsurii proiectului şi se referă la:

* Suprafața luciului de apă (ape interioare) pe care se implementează proiectele ce propun măsuri de conservare, reducere a impactului pescuitului și acvaculturii ( ha );
* Suprafața pe care se practică acvacultura ( ha );
* Volumele de apă preluate pentru acvacultură ( mii m3 );
* Suprafața pe care este practicată acvacultura ecologică (ha);

**Date privind implementarea proiectului**

* Tipul de investiție

|  |  |  |
| --- | --- | --- |
| 74 |  | Mediu și resurse |
| 75 |  | Utilizarea și calitatea apei |
| 76 |  | Sisteme închise |

|  |  |
| --- | --- |
|  | Toate activităţile pe care solicitantul se angajează să le efectueze prin Cererea de finanțare şi pentru care a primit punctaj la selecţie, devin condiţii obligatorii pentru menţinerea sprijinului pe toată perioada de valabilitate a contractului de finanțare. |

**CÂȚI BANI SE POT PRIMI PENTRU IMPLEMENTAREA PROIECTULUI?**

**INTENSITATEA AJUTORULUI FINANCIAR ȘI COTA DE COFINANȚARE**

Cuantumul sprijinului financiar neramabursabil acordat în cadrul acestei Cereri de finanțare este de:

* 50% din valoarea eligibilă a proiectului (inclusiv TVA eligibil) pentru microîntreprinderi, intreprinderi mici, mijlocii şi ONG-urilor cu activitate economică în domeniul acvaculturii;
* 30% din valoarea eligibilă a proiectului (inclusiv TVA eligibil) pentru întreprinderile care nu se încadrează în definiţia IMM-urilor şi ONG-urilor cu activitate economică în domeniul acvaculturii.

Pentru implementarea proiectului, beneficiarul se va angaja să asigure o cofinanțare în procent de minim 50%, respectiv minim 70% (funcţie de încadrarea în categoria de IMM) din valoarea eligibilă a proiectului.

Pentru derularea proiectului, beneficiarul va asigura cofinanţarea investiţiei prin mai multe modalităţi: aport în natură, aport în numerar constituit de beneficiar, surse de finanţare (credit bancar) sau combinații dintre acestea.

|  |  |
| --- | --- |
|  | Cuantumul sprijinului financiar nerambursabil se va stabili în funcție de încadrarea solicitantului, ca urmare a completării Anexei G - „Declarație privind încadrarea în categoria IMM” |

În situația în care beneficiarul alege să asigure cofinanțarea prin aport în natură aceasta trebuie dovedită și depusă **odată cu cererea de finanțare**, fie la valoarea totală a procentului de cofinanțare, fie într-un cuantum de minim 20% din aceasta.

Pentru proiectele la care valoarea contribuției în natură depășește cota procentuală stabilită pentru contribuția proprie a beneficiarului, sprijinul financiar nerambursabil va fi diminuat cu cota procentuală ce depășește contribuția proprie.

Dacă contribuția în natură nu asigură valoarea totală a cofinanțării, aceasta poate fi completată până la valoarea totală prin aport în numerar.

În situația în care solicitantul va prezenta la momentul depunerii cererii de finanțare undocument justificativ (raport de evaluare pentru aportul în natură, extras de cont cu blocarea sumei sau contract de finanțare) privind asigurarea cofinanţării investiţiei, în cuantum de minim 20% din valoarea cofinanțării, acesta va fi punctat înconformitate cu criteriul 3 din Anexa 5 - Criterii de selecție**.**

|  |
| --- |
| CONFORM art. 5 din HG NR. 347/2016 PRIVIND STABILIREA CADRULUI GENERAL DE IMPLEMENTARE A OPERAŢIUNILOR COFINANŢATE DIN F.E.P.A.M.  PRIN POPAM 2014-2020 |
| (1) Prin excepţie de la prevederile art. 4 alin. (1) lit. a) şi b), contribuţia în natură este considerată eligibilă dacă îndeplineşte condiţiile impuse de art. 69 alin. (1) din Regulamentul (UE) nr. 1.303/2013 al Parlamentului European şi al Consiliului.  (2) în cadrul Programului operaţional pentru pescuit şi afaceri maritime 2014—2020 sunt acceptate ca şi contribuţie în natură echipamente, instalaţii şi utilaje, terenuri, clădiri şi imobile.  (3) Contribuţia în natură constituită din bunurile prevăzute la alin. (2) trebuie să îndeplinească cumulativ şi următoarele condiţii:  a) obiectul contribuţiei în natură a fost achiziţionat sau construit de către beneficiar din alte surse de finanţare decât cele nerambursabile publice;  b) bunurile trebuie să fie libere de orice sarcini/interdicţii ce afectează implementarea operaţiunii şi să nu facă obiectul unor litigii având ca obiect dreptul invocat de către potenţialul solicitant, aflate în curs de soluţionare la instanţele judecătoreşti, la momentul depunerii cererii de finanţare;  c) contribuţia în natură să fie necesară şi strict legată de implementarea operaţiunii;  d) valoarea bunurilor este certificată de un evaluator autorizat şi independent de beneficiarul operaţiunii, potrivit prevederilor legale în vigoare. în cazul terenurilor valoarea contribuţiei în natură nu poate depăşi limita prevăzută la art. 69 alin. (3) lit. b) din Regulamentul (UE) nr. 1.303/2013 al Parlamentului European şi al Consiliului. |

**CARE ESTE VALOAREA MAXIMĂ A PROIECTULUI ȘI PE CE PERIOADĂ?**

Valoarea maximă și minimă eligibilă aferentă unui proiect va fi precizată în anunțul de lansare a apelului**.** În cadrul acestor valori este inclus TVA –ul doar în cazul solicitanților neplătitori de TVA. Pentru solicitanții plătitori de TVA, în cadrul plafonului nu este inclus TVA-ul.

**ALOCAREA FINANCIARĂ**

Alocarea financiară pentru această măsură este precizată în anunțul de lansare a apelului.

Contribuţia FEPAM în cadrul operaţiunii este de 75%, iar contribuţia publică naţională este de 25% (valoarea totală a finanţărilor, fără TVA).

|  |  |
| --- | --- |
|  | Un solicitant din teritoriul ITI Delta Dunării (ITI DD) poate depune un proiect în cadrul apelului lansat cu respectarea condițiilor din prezentul ghid. După înregistrarea cererii de finanțare în sistemul informatic MySMIS, solicitantul va depune la ADI ITI DD, în termen de 1 zi lucrătoare după înregistrarea acesteia, o cerere de eliberare a unui aviz insoțită de fișa de proiect în baza căruia va solicita avizul de conformitate a obiectivelor din cadrul cererii de finanțare depuse cu obiectivele strategice, pilonii și obiectivele sectoriale din cadrul strategiei ITI Delta Dunării. Avizul favorabil sau nefavorabil va fi depus de solicitant la sediul Autorității de Management pentru POPAM. Prezentarea avizului se va realiza în termen de maxim 15 zile lucrătoare (include și perioada eventualei contestații asupra unui aviz nefavorabil la ADI ITI DD) de la data depunerii dosarului cererii de finanțare. |

|  |  |
| --- | --- |
|  | Modelul fișei de prezentare a proiectului se regăsește pe site-ul ADI ITI DD, putând fi accesată la adresa <http://www.itideltadunarii.com/informare-procedura-de-avizare-pentru-conformitatea-cu-sidddd-2030/#8dda50d7755d34e8b> |

|  |  |
| --- | --- |
|  | În etapa de selecție, solicitanții din cadrul teritoriului ITI DD, vor fi ierarhizați în baza punctajului și numai după ce s-a depus avizul de la ADI ITI DD pentru respectiva cerere de finanțare. Cererile de finantare care nu au depus aviz sau cererile de finantare care au aviz de neconformitate vor întra în competiția națională. |

Anunţul privind sesiunea de depunere a cererilor de finanţare se publică pe site-ul www.madr.ro, secţiunea FEPAM şi www.ampeste.ro, secţiunea POPAM 2014-2020.

|  |  |
| --- | --- |
|  | În cadrul prezentului apel Cererea de finanțare și documentele din dosarul Cererii de finanțare vor fi introduse și respectiv atașate on line cu semnătură electronică în aplicația electronică MySMIS, disponibilă la adresa web <http://www.fonduri-ue.ro/mysmis>, doar în intervalul menționat în anunțul de lansare a apelului.  Etapele de verificare a conformităţii administrative, a eligibilităţii, a evaluării tehnice şi financiare precum și a celei de selecție, solicitarea de informaţii suplimentare/clarificări şi contestațiile nu se realizează online, ci pe suport de hârtie. Toate documentele înaintate de solicitant pe suport de hârtie vor fi semnate de reprezentantul legal al solicitantului, până la disponibilitatea acestor module în sistemul online MySMIS. |

Pentru solicitarea de informaţii suplimentare / clarificări şi depunerea cererilor de finanţare, locaţiile şi datele de contact ale Autorităţii de management şi a Centrelor regionale sunt:

|  |  |  |  |
| --- | --- | --- | --- |
| Sediu | Adresă | Contact | Judeţe arondate |
| DGP-AMPOPAM | B-dul. Carol I nr.2-4, sector 3, Municipiul Bucureşti | Tel:021-3079802  Fax.0213072474 | - |
| CR Braşov | Intern.Trade Center, str. Alexandru Vlahuţă, nr.10, Et.1, Braşov, judeţul Braşov | Tel. 0725.256.235  0725.256.236 | Braşov, Covasna, Harghita, Mureş, Sibiu. |
| CR Bucureşti | Str.Mihai Eminescu, nr.11, cam. 7, Buftea, judeţul Ilfov | Tel. 0725.256.223  0725.256.224 | Arges, Dâmboviţa, Giurgiu, Ilfov, Prahova şi Municipiul Bucureşti. |
| CR Constanţa | Str.Capitan Petre Romulus nr. 7bis, Constanţa, judeţul Constanţa | Tel. 0241.511.580, 0725.256.231,  0725.256.232  0725.256.218 | Constanţa, Ialomiţa, Călăraşi. |
| CR Cluj | Str.Dorobanţilor, nr.69, cam.8, Cluj-Napoca, judeţul Cluj | Tel. 0725.256.233  0725.256.234 | Alba, Bistriţa- Năsăud, Cluj, Maramureş, Satu- Mare, Sălaj. |
| CR Dolj | Bloc TCIF, str.Nicolae Romanescu, nr.39, etaj 2, Craiova, judeţul Dolj | Tel.0725.256.221 | Dolj, Gorj, Mehedinţi, Olt, Teleorman, Vâlcea. |
| CR Galaţi | Str.Basarabiei, nr.55, bloc A16, parter, Galaţi, judeţul Galaţi | Tel. 0725.256.225  0725.256.226 | Brăila, Buzău, Galaţi, Vrancea. |
| CR Iaşi | OJRSA, Aleea Mihail Sadoveanu, nr.10bis, Iaşi, judeţul Iaşi | Tel/Fax. 0232.462.857  0725.256.229  0725.256.230 | Bacău, Botoşani, Iaşi, Neamţ, Suceava, Vaslui. |
| CR Timiş | Calea Buziaşului, nr.11A, cladire OB6A, et.1, Timişoara, judeţul Timiş | Tel.0725.256.228  0726.777.657 | Arad, Bihor, Caraş Severin, Hunedoara, Timiş. |
| CR Tulcea | Iberom International Str.Ing.Dumitru Ivanov, nr.6, Tulcea, judeţul Tulcea | Tel.0725.256.237  0725.256.238 | Tulcea |

|  |  |
| --- | --- |
|  | ***Ghidul solicitantului nu se substituie legislației naționale și a Uniunii Europene în vigoare, solicitantul având obligația cunoașterii și respectării acesteia.*** |

1. **CONDIȚII SPECIFICE PENTRU OBȚINEREA FINANȚĂRII**

***3.1 Solicitanți eligibili***

Categoriile de solicitanţi eligibili care pot accesa fonduri nerambursabile sunt cei care au ca obiect de activitate înregistrat – Cod CAEN 0321 – „Acvacultura maritimă” sau 0322 – „Acvacultura în ape dulci”. Sunt eligibile întreprinderile având istoric de funcționare cât și întreprinderi nou înființate.

Pentru **a fi eligibili** în vederea obţinerii finanţării pentru **Măsura II.3 - Investiţii productive în acvacultură - eficienţa utilizării resurselor, reducerea utilizării apei şi a substanţelor chimice, recirculare sisteme de minimizare a utilizării apei**, solicitanţii trebuie să îndeplinească următoarele condiţii:

* Să aibă obiect de activitate înregistrat – Cod CAEN 0321 – „Acvacultura maritimă” sau 0322 – „Acvacultura în ape dulci” şi nu se află în proces de lichidare, fuziune, reorganizare, faliment;
* Se încadrează în una din categoriile de mai jos:
* Microîntreprindere: au până la 9 salariaţi şi realizează o cifra de afaceri anuală < 2 mil.Euro sau deţin active totale de până la 2 mil. Euro, echivalent în lei;
* Întreprindere mica: au între 10-49 de salariaţi şi realizează o cifră de afaceri anuală < 10 mil. Euro sau deţin active totale de până la 10 mil. Euro, echivalent în lei;
* Întreprindere mijlocie: au între 50-249 de salariaţi şi realizează o cifră de afaceri anuală < 50 mil. Euro, echivalent în lei, sau deţin active totale care nu depăşesc echivalentul în lei a 43 mil. Euro;
* Întreprindere mare: având peste 250 şi realizează o cifra de afaceri anuală > 50 mil. Euro, echivalent în lei.
* Nu este înregistrat în Registrul debitorilor MADR AM POP/AM POPAM, pentru POP 2007 – 2013 și POPAM 2014-2020 în calitate de DEBITOR,
* Nu se află în situaţiile prevăzute la Art.10 din Regulamentul (UE) nr. 508/2014;
* Nu înregistrează în anul financiar anterior un bilanţ negativ (capitaluri negative) – pentru cazul în care organizaţia a avut activitate. Se vor accepta bilanțuri negative în cazul în care solicitantul face dovada că situația provine în urma unui proces investițional pentru implementarea unui proiect prin fonduri europene sau a suferit din cauza calamităților în ultimii 2 ani, precedenți depunerii Cererii de finanțare. Sunt exceptaţi solicitanţii care sunt înfiinţaţi în anul depunerii cererii de finanţare, cei înfiinţaţi în anul precedent depunerii cererii de finanţare sau cei care au avut activitatea suspendată conform legii (a se vedea lista documentelor din dosarul cererii de finanţare).

|  |  |
| --- | --- |
|  | **Inadmisibilitatea solicitanților în temeiul articolului 10 din Regulamentul (CE) nr. 508/2014 al Consiliului alineatele ( 1 - 5 )**   * **-** Solicitanții careau săvârșit o încălcare gravă în temeiul articolului 42 din Regulamentul (CE) nr. 1005/2008 al Consiliului sau al articolului 90 alineatul (1) din Regulamentul (CE) nr. 1224/2009, stabilită de către o autoritate competentă, sunt inadmisibili pentru depunerea de proiecte pe o perioadă de timp după cum urmează: * - 12 luni în situația atribuirii a 9 puncte de încălcare /operator/navă de pescuit pentru infracțiunile prevăzute la punctele 1, 2 și 5 din anexa XXX a R404/2011; * - cu încă o lună peste cele 12 luni pentru fiecare punct peste 9 puncte de încălcare. * Data de începere a perioadei de inadmisibilitate este data primei decizii oficiale formulate de către o autoritate competentă care stabilește că s-a comis o încălcare gravă în sensul articolului 42 alineatul (1) din Regulamentul (CE) nr. 1005/2008 sau al articolului 90 alineatul (1) din Regulamentul (CE) nr. 1224/2009.   În scopul calculării perioadei de inadmisibilitate, se iau în considerare numai infracțiunile grave comise începând cu 1 ianuarie 2013 și pentru care s-a luat o decizie în sensul paragrafului de mai sus începând cu acea dată.   * Dacă punctele de încălcare acumulate de un operator pentru o navă de pescuit sunt mai puține de 9, cererile pentru sprijin din partea POPAM depuse de către operatorul respectiv sunt admisibile;   - Solicitanții care au fost implicați în operarea, gestionarea sau deținerea în proprietate a navelor de pescuit incluse pe lista de nave de pescuit INN a Uniunii, în conformitate cu articolul 40 alineatul (3) din Regulamentul (CE) nr. 1005/2008 sunt inadmisibili pe toată perioada în care operatorul figurează pe listă, dar cel puțin 24 de luni;  - Solicitanții ale căror nave de pescuit se află sub pavilionul unor țări identificate drept țări terțe necooperante, astfel cum se prevede la articolul 33 din Regulamentul (CE) nr. 1005/2008, sunt inadmisibili pe parcursul întregii perioade în care țara respectivă este inclusă pe listă și, în orice caz, pentru o perioadă de cel puțin 12 luni;  - Solicitanții declarați printr-o primă decizie oficială emisă de o autoritate competentă că au comis una dintre infracțiunile prevăzute la articolul 3 din Directiva 2008/99/CE nu sunt eligibili pentru depunerea de proiecte pe o perioadă de timp de 12 de luni în cazul unei infracțiuni comise din neglijență gravă și de 24 de luni în cazul unei infracțiuni comise cu intenției.  Se adaugă 6 luni de inadmisibilitate dacă s-a reținut că există circumstanțe agravante sau infracțiunea a fost săvârșită pe o perioadă de mai mult de un an.  Data de începere a perioadei de inadmisibilitate se calculează de la data primei decizii oficiale formulate de către o autoritate competentă care stabilește că s-au comis una sau mai multe dintre infracțiunile menționate la articolul 3;  - Solicitanții declarați printr-o primă decizie oficială emisă de o autoritate competentă că au comis una dintre infracțiunile prevăzute la articolul 4 din Directiva 2008/99/CE nu sunt eligibili pentru depunerea de proiecte pe o perioadă de timp de 24 de luni. Se adaugă 6 luni de inadmisibilitate dacă s-a reținut că există circumstanțe agravante sau infracțiunea a fost săvârșită pe o perioadă de mai mult de un an.  Data de începere a perioadei de inadmisibilitate se calculează de la data primei decizii oficiale formulate de către o autoritate competentă care stabilește că s-au comis una sau mai multe dintre infracțiunile menționate la articolul 4;  - Solicitanții care au comis o fraudă legată de FEP sau de FEPAM, stabilită de o autoritate competentă, nu sunt admisibili pe toată perioada de derulare a FEPAM (până la 31 decembrie 2023). Inadmisibilitatea este stabilită de la data primei decizii oficiale de stabilire a fraudei.  **Inadmisibilitatea solicitanților în temeiul articolului 30 alineatul (2), lit. a OUG 49/2015 cu modificările ulterioare:**  - Solicitanții care sunt înregistrați în Registrul debitorilor MADR AM POP pentru POP 2007-2013 nu pot depune cereri de finanțare de la data înregistrării debitoului până la achitarea integrală a datoriei faţă de MADR AM POP, inclusiv a accesoriilor. |

Solicitanții care îşi încep activitatea în domeniul acvaculturii prezintă **un plan de afaceri şi, în cazul în care valoarea investiţiilor depăşeşte 50 000 EUR, un studiu de fezabilitate care include o evaluare a impactului operaţiunilor asupra mediului.** Sprijinul se acordă doar atunci când existenţa unor perspective de piaţă favorabile şi durabile pentru produsul respectiv, este susținută de Studiul de piață pentru sectorul pescăresc, publicat pe site-ul [www.ampeste.ro](http://www.ampeste.ro), secțiunea POPAM 2014-2016.

**Managementul proiectului poate fi asigurat de un manager de proiect, un responsabil financiar și un specialist în acvacultură (care să aibă studii și experiență în domeniu) sau poate fi subcontractat total sau parțial în condițiile respectării structurii și calității echipei de management.**

|  |  |
| --- | --- |
|  | Beneficiarii finanțării vor îndeplini pe întreaga durată de punere în aplicare a operațiunii și pentru o perioadă de cinci ani după efectuarea ultimei plăți, cerințele menționate la alineatul (1) literele (a)-(d) articolului 10 din Regulamentul (CE) nr. 508/2014 al Consiliului |

***3.2 Eligibilitatea proiectului***

Pentru **a fi eligibil** proiectul trebuie să întrunească cumulativ următoarele condiţii:

1. să fie implementat pe teritoriul României;
2. să conţină activităţile/cheltuieli eligibile prezentate în prezentul ghid;
3. activitățile pentru care se solicită sprijin financiar nerambursabil în Cererea de finanțare nu trebuie să facă obiectul unei alte finanțări din fonduri publice naționale sau ale Uniunii Europene, în ultimii 5 ani.
4. valoarea maximă eligibilă aferentă unui proiect se încadrează în plafonul stabilit prin anunțul de lansare a apelului;
5. suma solicitată ca sprijin financiar nerambursabil trebuie să respecte intensitatea ajutorului financiar specific statutului fiecărui solocitant;
6. durata maximă de implementare a proiectului – 24 luni;
   1. ***Activități elgibile***

Conform Art. 48 alineatul (1) litera (j) din Regulamentului (UE) nr. 508/2014, POPAM poate sprijini: promovarea sistemelor de acvacultură închise în care produsele de acvacultură sunt crescute în sisteme închise cu recircularea apei, reducându-se la minimum cantitatea apei utilizate.

Sprijinul poate fi acordat pentru creşterea producţiei şi/sau modernizarea întreprinderilor existente din domeniul acvaculturii sau pentru crearea de noi astfel de întreprinderi, cu condiţia ca acest lucru să fie în conformitate cu Planul Strategic Naţional Multianual pentru dezvoltarea acvaculturii menţionat la articolul 34 din Regulamentul (UE) nr. 1380/2013, postat pe site-ul [www.ampeste.ro](http://www.ampeste.ro).

În cazul în care operaţiunile constau în investiţii în echipamente sau infrastructură prin care se asigură îndeplinirea cerinţelor viitoare privind mediul, sănătatea umană sau animală, igiena sau bunăstarea animalelor prevăzute de dreptul Uniunii, se poate acorda sprijin până la data la care aceste cerinţe devin obligatorii pentru întreprinderile în cauză.

Activități neeligibile

În conformitate cu art. 11 din Regulamentul 508/2014 sunt considerate activități neeligibile:

* Transferul dreptului de proprietate asupra unei întreprinderi.
* Repopularea directă, cu excepţia cazului în care această operaţiune este prevăzută în mod explicit de un act juridic al Uniunii ca măsură de conservare sau în cazul repopulării experimentale.

În conformitate cu art. 46 alineatul (4) din Regulamentul 508/2014, sprijinul nu se acordă creşterii de organisme modificate genetic.

|  |  |
| --- | --- |
|  | În cadrul măsurii sunt obligatorii:   * activitățile de informare și publicitate; * activitatea de auditare a proiectului. |

***3.4 Cheltuieli eligibile***

Sprijinul financiar nerambursabil se acordă pentru activităţile prevăzute pentru îndeplinirea obiectivelor și indicatorilor din cadrul Cererii de Finantare. **Cadrul legal privind eligibilitatea cheltuielilor** efectuate de beneficiari în cadrul operaţiunilor finanţate prin Programul Operaţional pentru Pescuit și Afaceri Maritime (POPAM) 2014-2020 este reglementat de **HG nr. 347/2016,** iar **detalierea costurilor eligibile se realizează în conformitate cu Ordinul Ministrului Agriculturii și Dezvoltării Rurale nr.816/2016.**

|  |
| --- |
| CONFORM art. 4 alin (1) din HG NR. 347/2016 PRIVIND STABILIREA CADRULUI GENERAL DE IMPLEMENTARE A OPERAŢIUNILOR COFINANŢATE DIN F.E.P.A.M.  PRIN POPAM 2014-2020 |
| **Condiție generală de eligibilitate a cheltuielilor**  **(1)** Pentru a fi eligibilă, o cheltuială trebuie să îndeplinească cumulativ următoarele condiţii cu caracter general:  **a)**să fie angajată de către beneficiar şi plătită efectiv de acesta în condiţiile legii între 1 ianuarie 2014 şi 31 decembrie 2023, cu condiţia ca operaţiunea cofinanţată să nu fi fost încheiată în mod fizic sau implementată integral înainte de depunerea de către beneficiar a cererii de finanţare în cadrul Programului Operaţional pentru Pescuit şi Afaceri Maritime 2014-2020 la Autoritatea de Management, indiferent dacă toate plăţile aferente au fost efectuate de către beneficiar, conform art. 65 alin. (6) din Regulamentul (UE) nr. 1303/2013 al Parlamentului European şi al Consiliului;  **b)**să fie însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată, precum şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate/certificate, cu excepţia prevederilor art. 67 alin. (1) lit. b), c) şi **c**) din Regulamentul nr. 1303/2013 al Parlamentului European şi al Consiliului;  **d)**să fie în conformitate cu contractul de finanţare, încheiat între Ministerul Agriculturii şi Dezvoltării Rurale prin Autoritatea de Management pentru POPAM şi beneficiar;  **e)**să respecte prevederile legislaţiei Uniunii Europene şi naţionale aplicabile.  **f**)să fie înregistrată în contabilitatea beneficiarului |

|  |
| --- |
| CONFORM art. 10 din HG NR. 347/2016 PRIVIND STABILIREA CADRULUI GENERAL DE IMPLEMENTARE A OPERAŢIUNILOR COFINANŢATE DIN F.E.P.A.M.  PRIN POPAM 2014-2020 |
| 1) Cheltuiala cu [taxa pe valoarea adăugată](http://legeaz.net/legea-345-2002-tva-taxa-valoare-adaugata/) este eligibilă dacă este nerecuperabilă de beneficiarul operaţiunii, potrivit dispoziţiilor legale, cu respectarea prevederilor art. 69 alin. (3) lit. c) din Regulamentul (UE) nr. 1.303/2013 al Parlamentului European şi al Consiliului.  (2) Pentru a fi eligibilă, cheltuiala prevăzută la alin. (1) trebuie să fie aferentă cheltuielilor eligibile efectuate în cadrul operaţiunilor finanţate.  (3) Instrucţiunile de aplicare a prevederilor alin. (1) se aprobă prin ordin comun al ministrului agriculturii şi dezvoltării rurale şi al ministrului finanţelor publice în termen de 30 de zile de la data publicării prezentei hotărâri. |

**CATEGORII DE CHELTUIELI ELIGIBILE:**

**Categorii de cheltuielile eligibile** pentru Cererile de finanțare depuse în cadrul acestui apel sunt următoarele:

1. **Cheltuieli pentru obţinerea şi amenajarea terenului** care cuprinde următoarele tipuri de cheltuieli.
   * **Obţinerea terenului** - Se includ cheltuielile efectuate pentru cumpărarea de terenuri.
   * **Amenajarea terenului** - Se includ cheltuielile efectuate la începutul lucrărilor pentru pregătirea amplasamentului şi care constau în demolări, demontări, dezafectări, defrişări, evacuări materiale rezultate, devieri reţele de utilităţi din amplasament, sistematizări pe verticală, drenaje, epuismente (exclusiv cele aferente realizării lucrărilor pentru investiţia de bază).
   * **Amenajări pentru protecţia mediului şi/sau aducerea la starea iniţială** - Se includ cheltuielile efectuate pentru lucrări şi acţiuni de protecţia mediului, inclusiv pentru refacerea cadrului natural după terminarea lucrărilor, precum plantare de copaci, reamenajare spaţii verzi, şi reintroducerea în circuitul agricol a suprafeţelor scoase temporar din uz.

Pentru cheltuielile menționate în cadrul acestui capitol trebuie respectate prevederile Art. 7 și Art.8 din HG nr. 347/2016.

|  |
| --- |
| CONFORM art. 7 din HG nr. 347/2016 PRIVIND STABILIREA CADRULUI GENERAL DE IMPLEMENTARE A OPERAŢIUNILOR COFINANŢATE DIN F.E.P.A.M.  PRIN POPAM 2014-2020 |
| (1) Costul achiziţiei de teren cu sau fără construcţii este eligibil în limita a 10%, respectiv 15% în cazul siturilor abandonate şi al siturilor utilizate anterior pentru activităţi industriale care conţin clădiri, din totalul cheltuielilor eligibile ale operaţiunii, potrivit dispoziţiilor art. 69 alin. (3) lit. b) din Regulamentul (UE) nr. 1.303/2013.  (2) Terenul prevăzut la alin. (1) este utilizat pentru destinaţia stabilită în cadrul operaţiunii finanţate, potrivit dispoziţiilor prevăzute în contractul de finanţare. în caz contrar, beneficiarul este obligat să restituie fondurile nerambursabile aferente, potrivit dispoziţiilor legale în vigoare.  (3) în cazul în care se achiziţionează o clădire în vederea demolării şi utilizării ulterioare a terenului în scopul atingerii obiectivelor operaţiunii, este eligibil numai costul achiziţiei terenului, dacă respectă prevederile alin. (1) şi (2). |

1. **Asigurarea utilităților necesare obiectivului** care cuprind următoarele tipuri de cheltuieli:

Se includ cheltuielile aferente asigurării cu utilităţile necesare funcţionării obiectivului de investiţie, precum: alimentare cu apă, canalizare, alimentare cu gaze naturale, agent termic, energie electrică, telecomunicaţii, drumuri de acces, căi ferate industriale, care se execută pe amplasamentul delimitat din punct de vedere juridic, ca aparţinând obiectivului de investiţie, precum şi cheltuielile aferente racordării la reţelele de utilităţi.

1. **Cheltuieli pentru proiectare si asistență tehnică** care cuprind următoarele tipuri de cheltuieli:
   * **Studii de teren** - Se cuprind cheltuielile pentru studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiţie.
   * **Obtinere avize, acorduri și autorizații**  - Se includ cheltuielile pentru:

a) obţinerea/prelungirea valabilităţii certificatului de urbanism;

b)obţinerea/prelungirea valabilităţii autorizaţiei de construire/desfiinţare;

c) obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie etc.;

d) obţinerea certificatului de nomenclatură stradală şi adresă;

e) întocmirea documentaţiei, obţinerea numărului cadastral provizoriu şi înregistrarea terenului în cartea funciară;

f) obţinerea acordului de mediu;

g) obţinerea avizului P.S.I.;

h) alte avize, acorduri şi autorizaţii.

* + **Proiectare și inginerie** - Se includ cheltuielile pentru elaborarea tuturor fazelor de proiectare (studiu de prefezabilitate, studiu de fezabilitate, proiect tehnic şi detalii de execuţie), pentru plata verificării tehnice a proiectării şi pentru plata elaborării certificatului de performanţă energetică a clădirii, precum şi pentru elaborarea documentaţiilor necesare obţinerii acordurilor, avizelor şi autorizaţiilor aferente obiectivului de investiţie (documentaţii ce stau la baza emiterii avizelor şi acordurilor impuse prin certificatul de urbanism, documentaţii urbanistice, studii de impact, studii/expertize de amplasament, studii de trafic etc.). Pentru lucrările de intervenţii la construcţii existente sau pentru continuarea lucrărilor la obiective începute şi neterminate, se includ cheltuielile efectuate pentru expertizarea tehnică. Pentru lucrările de creştere a performanţei energetice a clădirilor ca urmare a modernizărilor/reabilitărilor, se includ cheltuielile pentru efectuarea auditului energetic.
  + **Organizarea procedurilor de achiziție** - Se includ cheltuielile aferente organizării şi derulării procedurilor de achiziţii publice, precum: cheltuieli aferente întocmirii documentaţiei de atribuire şi multiplicării acesteia (exclusiv cele cumpărate de ofertanţi); anunţuri de intenţie, de participare şi de atribuire a contractelor, corespondenţă prin poştă, fax, poştă electronică etc., în legătură cu procedurile de achiziţie publică.
  + **Consultanță** - Se includ cheltuielile efectuate, după caz, pentru:

a) plata serviciilor de consultanţă la elaborarea studiilor de piaţă, de evaluare etc.;

b) plata serviciilor de consultanţă în domeniul managementului execuţiei investiţiei sau administrarea contractului de execuţie.

* + **Asistență tehnică -** Se includ cheltuielile efectuate, după caz, pentru:

a) asistenţă tehnică din partea proiectantului pe perioada de execuţie a lucrărilor (în cazul în care aceasta nu intră în tarifarea proiectului);

b) plata diriginţilor de şantier, desemnaţi de autoritatea contractantă, autorizaţi conform prevederilor legale pentru verificarea execuţiei lucrărilor de construcţii şi instalaţii.

|  |
| --- |
| CONFORM ART.13 DIN HG. NR. 347/2016 PRIVIND STABILIREA CADRULUI GENERAL DE IMPLEMENTARE A OPERAŢIUNILOR COFINANŢATE DIN F.E.P.A.M.  PRIN POPAM 2014-2020 |
| 1. Cheltuielile pentru proiectare şi asistenţă tehnică sunt eligibile în limita a 10% din valoarea totală eligibilă a operaţiunii, dacă operaţiunea prevede construcţii-montaj sau 5% din valoarea totală eligibilă a operaţiunii, dacă operaţiunea nu prevede construcţii-montaj. |

1. **Cheltuieli pentru investiția de bază**

* **Construcții și instalații**
* **Cheltuieli aferente execuției construcţiilor** - Se cuprind cheltuielile aferente execuţiei tuturor obiectelor cuprinse în obiectivul de investiţie: clădiri, construcţii speciale, instalaţii aferente construcţiilor, precum instalaţii electrice, sanitare, instalaţii interioare de alimentare cu gaze naturale, instalaţii de încălzire, ventilare, climatizare, P.S.I., telecomunicaţii şi alte tipuri de instalaţii impuse de destinaţia obiectivului. Cheltuielile se desfăşoară pe obiecte de construcţie, iar delimitarea obiectelor se face de către proiectant. Cheltuielile aferente fiecărui obiect de construcţie sunt estimate prin devizul pe obiect.
* **Achiziția de construcții -** Se includ cheltuielile efectuate pentru achiziția de construcții.

|  |
| --- |
| CONFORM art. 8 HG nr. 347/2016PRIVIND STABILIREA CADRULUI GENERAL DE IMPLEMENTARE A OPERAŢIUNILOR COFINANŢATE DIN F.E.P.A.M.  PRIN POPAM 2014-2020 |
| costul de achiziţie al construcţiilor, cu excepţia cazului prevăzut la art. 7 [alin. (3)](act:694541%2079546956), inclusiv terenul pe care se află construcţia, este eligibil dacă sunt îndeplinite prevederile art. [4](act:694541%2079546924) şi următoarele condiţii specifice:  **a)** construcţia nu a fost achiziţionată/construită prin intermediul unei finanţări nerambursabile publice în ultimii 5 ani;  **b)** construcţia este strict necesară implementării operaţiunii;  **c)** se certifică de către un evaluator autorizat și independent de beneficiarul operaţiunii că preţul/costul de achiziţie al construcţiilor, inclusiv terenul pe care se află construcţia, nu depăşeşte valoarea de piaţă;  **d)**construcţiile trebuie să fie libere de orice sarcini/interdicţii ce afectează implementarea operaţiunii şi să nu facă obiectul unor litigii având ca obiect dreptul invocat de către potenţialul beneficiar, aflate în curs de soluţionare la instanţele judecătoreşti, la momentul depunerii cererii de finanţare. |

* + **Montaj utilaje tehnologice** - Se cuprind cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora. Cheltuielile se desfăşoară pe obiecte de construcţie.
  + **Utilaje, echipamente tehnologice și funcționale cu montaj** - Utilaje, echipamente tehnologice şi funcţionale cu montaj

Se cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale..

Cheltuielile se desfăşoară pe obiecte de construcţie.

* + **Utilaje fără montaj și echipamente de transport –** Se includ cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor de transport tehnologic. Cheltuielile se desfăşoară pe obiecte de construcţie.
  + **Dotări** - Se cuprind cheltuielile pentru procurarea de bunuri care, conform legii, intră în categoria mijloacelor fixe sau obiecte de inventar, precum: mobilier, dotări P.S.I., dotări de uz gospodăresc, dotări privind protecţia muncii. Cheltuielile se desfăşoară pe obiecte de construcţie.
  + **Active necorporale -** Se cuprind cheltuielile cu achiziţionarea activelor necorporale: drepturi referitoare la brevete, licenţe, know-how sau cunoştinţe tehnice nebrevetate.

1. **Cheltuieli pentru organizarea de şantier**

* **Lucrări de construcţii**: Lucrări de construcţii şi instalaţii aferente organizării de şantier Se cuprind cheltuielile aferente construirii provizorii sau amenajării la construcţii existente pentru vestiare pentru muncitori, grupuri sanitare, rampe de spălare auto, depozite pentru materiale, fundaţii pentru macarale, reţele electrice de iluminat şi forţă, căi de acces - auto şi căi ferate -, branşamente/racorduri la utilităţi, împrejmuiri, panouri de prezentare, pichete de incendiu şi altele asemenea. Se includ, de asemenea, cheltuielile de desfiinţare de şantier.
* **Cheltuieli conexe organizării şantierului**: Se cuprind cheltuielile pentru: obţinerea autorizaţiei de construire/desfiinţare aferente lucrărilor de organizare de şantier, taxe de amplasament, închirieri semne de circulaţie, întreruperea temporară a reţelelor de transport sau distribuţie de apă, canalizare, agent termic, energie electrică, gaze naturale, a circulaţiei rutiere, feroviare, navale sau aeriene, contractele de asistenţă cu poliţia rutieră, contract temporar cu furnizorul de energie electrică, cu unităţi de salubrizare, taxe depozit ecologic, taxe locale; chirii pentru ocuparea temporară a domeniului public, costul energiei electrice şi al apei consumate în incinta organizării de şantier pe durata de execuţie a lucrărilor, costul transportului muncitorilor nelocalnici şi/sau cazarea acestora, paza şantierului, asigurarea pompierului autorizat etc..

1. **Comisioane, cote, taxe:** Se cuprind, după caz: cheltuieli bancare de deschidere și de administrare a conturilor (în situația în care este obligatorie deschiderea mai multor conturi separate, cerință obligatorie printr-o clauză explicită în contractul de finanțare), cota aferentă Inspectoratului de Stat în Construcţii pentru controlul calităţii lucrărilor de construcţii, cota pentru controlul statului în amenajarea teritoriului, urbanism şi pentru autorizarea lucrărilor de construcţii, cota aferentă Casei Sociale a Constructorilor, valoarea primelor de asigurare din sarcina autorităţii contractante, taxe pentru acorduri, avize şi autorizaţia de construire/desfiinţare, precum şi alte cheltuieli de aceeaşi natură, stabilite în condiţiile legii. În costul creditului se cuprind comisioanele şi dobânzile aferente creditului pe durata execuţiei obiectivului.

|  |
| --- |
| CONFORM art. 11 HG NR. 347/2016 PRIVIND STABILIREA CADRULUI GENERAL DE IMPLEMENTARE A OPERAŢIUNILOR COFINANŢATE DIN F.E.P.A.M.  PRIN POPAM 2014-2020 |
| **(1)**Cheltuielile bancare de deschidere şi de administrare a conturilor sunt eligibile în situaţia în care implementarea unei operaţiuni necesită deschiderea unui cont sau a mai multor conturi separate, cerinţă obligatorie printr-o clauză explicită în contractul de finanţare.  **(2)**Dobânda rezultată din operaţiunile prevăzute la alin. (1) se deduce din cheltuielile bancare.  **(3)**Costurile garanţiilor emise de o instituţie bancară sau nebancară înregistrată în registrul special al Băncii Naţionale a României sau ale poliţelor de asigurare, sunt eligibile în situaţia în care garanţiile/poliţele de asigurare sunt necesare, potrivit legislaţiei naţionale sau a Uniunii Europene. |

1. **Cheltuieli diverse și neprevăzute:**

**a)** Estimarea acestora se face procentual din valoarea cheltuielilor prevăzute la capitolele/subcapitolele 1.2, 1.3, 2, 3 şi 4 ale devizului general, în funcţie de natura şi complexitatea lucrărilor.

**b)** În cazul obiectivelor de investiţii noi, precum şi al reparaţiilor capitale, extinderilor, transformărilor, modificărilor, modernizărilor, reabilitării la construcţii şi instalaţii existente, se aplică un procent de până la 10%.

**c)** În cazul lucrărilor de intervenţii de natura consolidărilor la construcţii existente şi instalaţiile aferente, precum şi în cazul lucrărilor pentru prevenirea sau înlăturarea efectelor produse de acţiuni accidentale şi/sau calamităţi naturale, se aplică un procent de până la 20%, în funcţie de natura şi complexitatea lucrărilor.

**d)** Din procentul stabilit se acoperă, după caz, cheltuielile rezultate în urma modificărilor de soluţii tehnice, cantităţi suplimentare de lucrări, utilaje sau dotări ce se impun pe parcursul derulării investiţiei, precum şi cheltuielile de conservare pe parcursul întreruperii execuţiei din cauze independente de autoritatea contractantă.

1. **Cheltuieli cu amortizarea**

|  |  |
| --- | --- |
|  | Prin excepţie de la prevederile art. 4 alin. (1) lit. a), amortizarea este considerată cheltuială eligibilă dacă respectă celelalte prevederi aplicabile de la art. 4 din HG 347/2016 şi pe cele ale art. 69 alin. (2) din Regulamentul (UE) nr. 1.303/2013 al Parlamentului European şi al Consiliului. |

1. **Cheltuieli cu leasing-ul**

|  |  |
| --- | --- |
|  | Conform Art. 9 din HG nr. 347/2016, în cazul leasingului financiar, cheltuielile sunt eligibile dacă respectă cumulativ prevederile art. 4 şi următoarele condiţii specifice:  **a)**beneficiarul operaţiunii este utilizatorul bunurilor care fac obiectul contractului de leasing;  **b)**ratele de leasing plătite de utilizator sunt aferente contractului de leasing şi sunt justificate cu documente contabile;  **c)**în cazul achiziţionării bunului, valoarea cumulată a ratelor de leasing rambursată nu depăşeşte valoarea de intrare a bunului în contabilitatea proiectului;  **d)**sunt respectate prevederile [art. 10](act:694541%2079546976);  **e)** beneficiarul este obligat să devină proprietar al bunului care face obiectul leasingului financiar, în maxim 5 ani de la efectuarea utlimei plăţi de către Autoritatea de Management în cadrul contractului de finanţare. |

1. **Cheltuieli salariale:**

Se includ cheltuielile privind plata drepturilor salariale inclusiv contribuţiile suportate de către angajator şi angajat pentru personalul din cadrul echipei de implementare a operaţiunii, respectiv un manager de proiect, un contabil şi un expert de specialitate, efectuate de beneficiar în cadrul şi exclusiv pe durata implementării operaţiunii, constituie cheltuieli eligibile dacă acestea sunt în mod real şi definitiv suportate de către beneficiar.

1. **Cheltuieli cu auditarea proiectului.**
2. **Cheltuieli cu informarea și publicitatea.**

|  |
| --- |
| CONFORM art. 13, alin (2) din HG nr. 347/2016 PRIVIND STABILIREA CADRULUI GENERAL DE IMPLEMENTARE A OPERAŢIUNILOR COFINANŢATE DIN F.E.P.A.M.  PRIN POPAM 2014-2020 |
| 2. Cheltuielile privind plata drepturilor salariale, inclusiv contribuţiile suportate de către angajator şi angajat pentru personalul din cadrul echipei de implementare a operaţiunii, respectiv un manager de proiect, un [contabil](http://legeaz.net/82-1991-legea-contabilitatii) şi un expert de specialitate, efectuate de beneficiar în cadrul şi exclusiv pe durata implementării operaţiunii, constituie cheltuieli eligibile dacă acestea sunt în mod real şi definitiv suportate de către beneficiar, în limita:  a) a maximum 2% din valoarea totală eligibilă a operaţiunii, pentru operaţiunea care prevede construcţii-montaj;  b) şi a maximum 1% din valoarea totală eligibilă a operaţiunii, pentru operaţiunea care nu prevede construcţii-montaj. |

1. **Cheltuieli pentru probele tehnologice și teste și predare la beneficiar**
   * **Pregatirea personalului de exploatare:** Se cuprind cheltuielile necesare instruirii/şcolarizării personalului în vederea utilizării corecte şi eficiente a utilajelor şi tehnologiilor.
   * **Probe tehnologice si teste:** Se cuprind cheltuielile aferente execuţiei probelor/încercărilor, prevăzute în proiect, rodajelor, expertizelor la recepţie, omologărilor etc.

În situaţia în care se obţin venituri ca urmare a probelor tehnologice, în devizul general se înscrie valoarea rezultată prin diferenţa dintre cheltuielile realizate pentru efectuarea probelor şi veniturile realizate din acestea.

1. **Contribuție în natură**
   * **Contribuția proprie aferentă terenului.**
   * **Contribuția proprie pentru investiția de bază.**
2. **Cheltuieli cu semnătura electronică pentru MySMIS2014(activ necorporal).**

|  |
| --- |
| REGULI PRIVIND SUBCONTRACTAREA/SUBANTREPRIZA |
| În baza prevederilor HG nr.347/2016, Art. 4, alin. (2) și (3), se vor respecta următoarele:  - Cheltuielile aferente subcontractării/subantreprizei sunt eligibile în limita a maxim 30% din valoarea totală eligibilă a contractului de lucrări şi/sau antrepriză  - Cheltuielile aferente subcontractării de servicii sunt eligibile în limita a maxim 40% din valoarea totală eligibilă a contractului de servicii. |

**Cheltuielile eligibile specifice acestei măsuri pot fi:**

1.Cheltuieli cu investiţii pentru realizarea/modernizarea de sisteme de acvacultură recirculante

2.Cheltuieli pentru construirea şi dotarea de microunităţi de procesare cu condiţia ca materia primă să provină din producţie proprie

3.Cheltuieli pentru construirea şi amenajarea unui centru de vânzare direct (magazine pescăresc) către consumatorii finali

4.Cheltuieli pentru realizarea de capacităţi de depozitare a peştelui şi a subproduselor din peşte

5.Cheltuieli pentru realizarea de drumuri şi platforme tehnologice aferente unităţii de acvacultură

6.Cheltuieli pentru construirea şi/sau modernizarea depozitelor de furaje

7.Cheltuieli pentru achiziţionarea de tehnologii noi şi know-how

8.Cheltuieli cu achiziţionarea de utilaje şi echipamente pentru menţinerea şi monitorizarea în condiţii optime a biomediului acvatic şi a materialului piscicol

9.Cheltuieli pentru achiziţionarea de echipamente şi instalaţii pentru colectarea şi gestionarea deşeurilor din unităţile de acvacultură

10.Cheltuieli privind achiziţionarea de software şi sisteme de monitorizare

11.Cheltuieli privind primele de asigurare a investiţiilor pentru perioada de implementare (execuţie) a proiectului

12.Cheltuieli privind achiziţionarea de maşini şi echipamente folosite la distribuirea furajelor, manipularea materiilor prime sau la întreţinerea unităţilor de acvacultură

13.Cheltuieli privind achiziţionarea de mijloace de transport pentru transportul peştelui viu, peştelui proaspăt, a produselor rezultate în urma procesării şi aprovizionarea cu materii prime, care să fie folosite pentru unitatea de acvacultură

14.Cheltuieli cu investiţii pentru reducerea impactului asupra mediului

|  |
| --- |
| CHELTUIELI NEELIGIBILE  CONFORM Art.12 și Art. 16 din HG NR. 347/2016 PRIVIND STABILIREA CADRULUI GENERAL DE IMPLEMENTARE A OPERAŢIUNILOR COFINANŢATE DIN F.E.P.A.M.  PRIN POPAM 2014-2020 |
| **Art.12** Dobânzile debitoare, cu excepția celor referitoare la granturi acordate sub forma unei subvenții pentru dobândă sau a unei subvenții pentru comisioanele de garantare, nu sunt eligibile pentru cofinanțarea din Fondul European pentru Pescuit și Afaceri Maritime.  **Art.16**  **a)**cheltuielile cu achiziţia de terenuri cu sau fără construcţii, care depăşesc limitele prevăzute la art. 69 alin. (3) [lit. b)](act:390053%2066963251) din Regulamentul (UE) nr. 1.303/2013 al Parlamentului European şi al Consiliului;  **b)**cheltuielile prevăzute la art. 69 alin. (3) [lit. a)](act:390053%2066963250) şi [c)](act:390053%2066963252) din Regulamentul (UE) nr. 1.303/2013 al Parlamentului European şi al Consiliului;  **c)**cheltuielile aferente activităţilor prevăzute la art. 11 din Regulamentul (UE) [nr. 508/2014](act:390051%200) al Parlamentului European şi al Consiliului;  **d)**amenzi, penalităţi, cheltuieli de judecată şi cheltuieli de arbitraj;  **e)**cheltuielile efectuate peste plafoanele specifice stabilite de Autoritatea de Management prin Ghidul solicitantului;  **f)**cheltuielile efectuate de beneficiar în regie proprie;  **g)**costul achiziţionării de bunuri/echipamente de ocazie; |

|  |  |
| --- | --- |
|  | Cheltuielile cu achiziția construcțiilor, care depășesc limita a 50% din totalul cheltuielilor sunt neeligibile. |

**4. SOLICITAREA DE FINANȚARE**

***4.1. Întocmirea cererii de finanțare***

Cererea de finanțare se va completa urmărind **"Instrucțiunile de completare a cererii de finanțare"**, Anexa 1 la ghidul solicitantului, precum și tutorialele și instrucțiunile pe care le puteți găsi pe site-ul Ministerului Fondurilor Europene la adresa <http://www.fonduri-ue.ro/mysmis#manuale>

***4.2. Lista documentelor din dosarul Cererii de finanțare***

Dosarul Cererii de finanţare va cuprinde următoarele documente scanate ce se vor atașate cu semnătură electronică în aplicația electronică MySMIS a Cererii de finanțare:

|  |  |  |
| --- | --- | --- |
| **1.** | *Anexa A -* Declaraţia de angajament  *Anexa B* - Declaraţie pe propria răspundere privind dubla finanţare  *Anexa C* - Declaraţia de eligibilitate  *Anexa D* - Declaraţia privind respectarea principiului egalităţii de şanse  *Anexa E –* Declaraţie în conformitate cu art. 10, din Reg. UE 508/2014  *Anexa F –* Declaraţie privind nedeductibilitatea TVA  Anexa G – Declarație privind încadrarea în categoria IMM  Anexa H – Bugetul indicativ al proiectului | |
| **2.** | **Actele constitutive** pentru solicitanții înființați conform **OG nr. 26/2000**:  - Act constitutiv, împreună cu toate modificările rezultate din hotărârile Adunării generale şi ale actelor adiţionale, unde este cazul;  - Statut, împreună cu toate modificările rezultate din hotărârile Adunării generale şi ale actelor adiţionale, unde este cazul;  \*Se recomandă anexarea la Cererea de finanţare a unui act constitutiv consolidat (care suprinde toate modificările efectuate de la înfiinţarea solicitantului, până la depunerea cererii de finanţare). Informaţiile din Actul constitutiv consolidat/Actul constitutiv împreună cu toate modificările acestuia, trebuie să corespundă cu informaţiile stipulate în Extrasul complet din Registrul asociaţiilor şi fundaţiilor. | |
| **3.** | **Certificatul constatator** cu informaţii extinse, emis de Oficiul Registrului Comerţului, eliberat cu maxim 30 de zile înainte de înregistrarea Cererii de finanţare  sau  Extras complet din Registrul asocaţiilor şi fundaţiilor pentru Asociaţiile/ONG-urile înfiinţate conform OG nr. 26/2000, eliberat cu maxim 30 de zile înainte de înregistrarea Cererii de finanţar | |
| **4.** | **Hotărârea Adunării Generale a Asociaţilor / Decizie asociat unic sau Hotărârea** pentru persoane fizice autorizate / întreprinderi individuale / membrilor întreprinderii familiale, **privind aprobarea investiţiei**, emisă conform actelor constitutive ale solicitantului. | |
| **5.** | **Ultimul Bilanţ** anual însoţit de contul de profit şi pierdere înregistrat la Administraţia Fiscală/dovada(recipisă), transmitere on-line, după caz, **sau**  Declaraţie de inactivitate înregistrată la Administraţia Financiară, conform legii, în cazul solicitanţilor care nu au desfăşurat activitate anterioară depunerii proiectului.  Se vor accepta bilanțuri negative în cazul în care solicitantul face dovada că situația provine în urma unui proces investițional pentru implementarea unui proiect prin fonduri europene sau a suferit din cauza calamităților în ultimii 2 ani, precedenti depunerii Cererii de finanțare. În cazul bilanţurilor negative (capitaluri negative) se vor prezenta copiile Proceselor verbale de calamitate pe ultimii 2 ani (eliberate de organismele abilitate, ex. Comitetul local pentru situaţii de urgenţă) sau documente justificative privind procesul investițional.  \* Solicitantul înfiinţat în anul în care depune Cererea de finanţare nu trebuie să prezinte documentele mai sus menţionate | |
| **6.** | **Declaraţia specială** privind veniturile realizate în anul anterior depunerii cererii, înregistrată la Administraţia Financiară conform legislaţiei în vigoarePentru persoane fizice autorizate (PFA)/ întreprinderi individuale (II)/ întreprinderi familiale (IF) | |
| **7.** | Anexa nr. 8 - **Studiul de fezabilitate\*** pentru proiecte cu lucrări de construcţii-montaj, împreună cu Anexa nr.11 – Anexe financiare (document word și excel) –completată conform Anexei nr. 12 – Precizarea ipotezelor care au stat la baza întocmirii proiecțiilor financiare  sau  Anexa nr. 9 - **Memoriul justificativ** pentru proiecte care nu au incluse lucrări de construcţii-montaj, impreună cu Anexa nr.11 – Anexe financiare (document word și excel) completată conform Anexei nr. 12 – Precizarea ipotezelor care au stat la baza întocmirii proiecțiilor financiare  sau  Anexa nr. 10 **- Plan de afaceri** dacă solicitantul îşi începe activitatea în domeniul acvaculturii iar valoarea investiţiei nu depăşeşte 50.000 EUR, împreună cu Anexa nr.11 – Anexe financiare (document word și excel) completată conform Anexa nr. 12 – Precizarea ipotezelor care au stat la baza întocmirii proiecțiilor financiare;  sau  Anexa nr. 10 - **Plan de afaceri** și Anexa nr. 8 - **Studiul de fezabilitate**\* dacă solicitantul îşi începe activitatea în domeniul acvaculturii, iar valoarea investiţiei depăşeşte 50.000 EUR.**Studiul de fezabilitate** va include o evaluare de mediu privind operaţiunile propuse și va fi însoțit de Anexa nr.11 – Anexe financiare (document word și excel) completată conform Anexei nr. 12 – Precizarea ipotezelor care au stat la baza întocmirii proiecțiilor financiare.  **\* Studiul de fezabilitate** pentru proiecte cu lucrări de construcţii-montaj, anterior menționat va fi însoțit de devizul general şi devizele pe obiect ale investiţiei întocmite conform HG 28/2008.  **\*Studiul de fezabilitate întocmit de instituții publice** va fi conformHG 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii, Anexa 4 - METODOLOGIE din 9 ianuarie 2008 privind elaborarea devizului general pentru obiective de investiţii şi lucrări de intervenţi. | |
| **8.** | Pentru bunurile propuse spre achiziționare precum și pentru servicii, se vor atașa minim două oferte pentru categoriile de bunuri/servicii care depășesc valoarea de 132.519 LEI (exclusiv TVA) și o ofertă pentru categoriile de bunuri/servicii cu o valoare mai mică de 132.519 LEI (exclusiv TVA) (alin. (5), art. 7 din Legea 98/2016), cu justificarea ofertei alese, menționată în devizele pe obiect.  Pentru ofertele indicative de preț prezentate se vor respecta detaliile menționate în secțiunile -Descrierea investiției și Costurile estimative ale investiţiei- din Anexa 8-Studiul de fezabilite, respectiv Anexa 9-Memoriul justificativ. | |
| **9.** | **Copie legalizată a Actului de proprietate** asupra activelor pe care se fac investiţiile, însoţit de Fişa de cadastru şi intabularea imobilelor.  sau  Copie legalizată a Contractului de închiriere, superficie sau concesiune, din care să rezulte dreptul de folosinţă asupra clădirilor/terenului/luciu de apă pentru minim 8 ani (cei 8 ani vor acoperi perioada de timp din momentul încheierii contractului și finalizarea monitorizării) în care este stipulat acordul proprietarului/administratorului cu privire la realizarea investiției. | |
| **10.** | **Extrase de carte funciară** **pentru informare** de dată recentă (emise cu maxim 30 de zile înainte de depunerea cererii de finanţare), din care să rezulte că terenurile, imobilele sunt libere de sarcini  \*Pentru proiectele care includ doar servicii si/sau dotări şi lucrări de construcţie ce nu se supun autorizării nu se solicită extras de carte funciară.  \*\*Pentru proiectele care prevăd contribuţie în natură, se vor prezenta extrase de carte funciară, din care să rezulte că terenurile şi imobilele trebuie să fie libere de orice sarcini/interdicţii ce afectează implementarea operaţiunii şi să nu facă obiectul unor litigii având ca obiect dreptul invocat de către potenţialul solicitant, aflate în curs de soluţionare la instanţele judecătoreşti, la momentul depunerii cererii de finanţare. | |
| **11.** | **Raportul de evaluare** întocmit de un expert autorizat ANEVAR,independent de solicitant, privind valoarea de piaţă a terenului/imobilelor achiziţionate în cadrul proiectului (întocmit cu cel mult şase luni înaintea depunerii cererii de finanţare). | |
| **12.** | **Raportul de evaluare** întocmit de un expert autorizat ANEVAR, independent de solicitant, privind valoarea de piață a contribuției în natură, conform art.69, alin.1 din Regulamentul (UE) nr. 1303/2013 (întocmit cu cel mult şase luni înaintea depunerii cererii de finanţare). | |
| **13.** | **Raportul de expertiză tehnică** de specialitate asupra construcţiilor existente (întocmit cu cel mult trei luni înaintea depunerii cererii de finanţare) - în cazul modernizărilor  \*Pentru proiectele care includ doar servicii și/sau dotări şi lucrări de construcţie ce nu se supun autorizării nu se solicită raportul de expertiză tehnică. | |
| **14.** | Pentru echipa de management a proiectului (manager de proiect, responsabil financiar și a specialistului în acvacultură) se vor prezenta următoarele documente:  **CV-ul, model EUROPASS, însoțit de Diploma de studii / Diplome de calificare/specializare și Carnet de muncă/Adeverință de vechime** – după caz, din care reiese o vechime în domeniu de 3 ani  și/sau  Portofoliul activităților firmei care realizează managementul de proiect. | |
| **15.** | **Licenţa de acvacultură** pentru unităţile funcţionale care solicită sprijin pentru modernizare și/sau extindere. | |
| **16.** | **Contractul de leasing,** pentru construcțiile și/sau echipamentele ce face parte integrantă din investiție – (dacă este cazul) | |
| **17.** | **Cazierul judiciar** al solicitantului. | |
| **18.** | **Document justificativ** privind asigurarea cofinanţării investiţiei, în cuantum de minim 20% din cota de cofinanţare (dacă este cazul). | |
| **19.** | **Dovada înscrierii solicitantului în Registrul CITES** – conform HG nr. 1191/24.11.2010 privind stabilirea sistemului de înregistrare a loturilor de sturioni din crescătorii și a caviarului obținut din activități de acvacultură și de marcare prin etichetare a caviarului (dacă este cazul) | |
|  | | | Este obligatorie utilizarea machetelor editabile, disponibile pe site-ul DGP-AM POPAM [www.ampeste.ro](http://www.ampeste.ro). Utilizarea altor tipuri de formulare, anexe sau declaraţii duce la respingerea Cererii de finanţare în etapa verificării conformităţii administrative. |

|  |  |
| --- | --- |
|  | Fiecare document solicitat în Lista documentelor dosarului Cererii de finanțare va avea atasată semnătura electronică a reprezentantului legal al solicitantului. |

***4.3. Înregistrarea Cererii de finanțare***

Înregistrarea se va efectua online prin completarea tuturor câmpurilor din sistemul informatic MySMIS și după ce ați apăsat butonul **Vizualizare proiect** care va avea ca efect generarea Cererii de finanțare cu toate datele introduse și salvate în funcțiile anterioare.

Transmiterea cererii de finanțare se va face apăsând butonul **Transmitere proiect**.

Această funcție presupune parcurgerea următorilor pași:

pas 1 - se selectează funcția ”Transmitere proiect”;

pas 2 - se apasă butonul ”Blocare editare proiect”;

pas 3 - se confirmă continuarea procesului;

pas 4 - se poate genera cererea de finanțare în format pdf;

pas 5 - la final se transmite documentul generat semnat electronic;

Fiecare Cerere de finanțare va primi automat din partea sistemului informatic un cod de identificare denumit Cod SMIS.

|  |  |
| --- | --- |
|  | Nici un dosar al Cererii de finanţare nu va fi luat în considerare dacă data şi ora limită pentru depunerea acestuia au fost depăşite, acest fapt determinând respingerea acestuia. |

**În cazul constării unor discrepanţe/omisiuni/erori de calcul, Autoritatea de Management poate solicita clarificări/informaţii suplimentare o singură dată în cadrul fiecărei etape de analiză a solicitărilor de finanţare.**

**Clarificările/informaţiile suplimentare solicitate din cadrul acestui apel vor fi transmise pe suport de hârtie la adresele Centrelor regionale în raza căruia se află solicitantul sau la adresa DGP – AMPOPAM, după caz.**

**5. VERIFICAREA CONFORMITĂȚII ADMINISTRATIVE ȘI ELIGIBILITĂȚII CERERII DE FINANȚARE**

Verificarea conformităţii administrative şi eligibilităţii Cererii de finanţare se realizează conform listei de întrebări din Anexa 2C, de către experţii CR - POPAM pe raza căruia are loc implementarea proiectului.

Experţii CR – POPAM pot solicita informaţii suplimentare (Anexa 6), dacă pe parcursul verificărilor de conformitate și eligibilitate se constată că acest lucru este necesar. Informaţiile suplimentare se vor solicita de către experţii evaluatori în scris, iar răspunsul va fi transmis în scris (la adresa centrului regional pe raza căruia se realizează implementarea proiectului, conform înscrisurilor de la pagina 9 ale prezentului Ghid). Adresele de email la care vor putea fi transmise răspunsurile vor fi cele de pe care vor fi transmise notificările.

Dacă cel puţin o condiţie de conformitate/eligibilitate nu este îndeplinită, Cererea de finanţare este declarată neconformă/neeligibilă.

Solicitanţii pot contesta rezultatele procesului de verificare a conformităţii administrative /eligibilităţii conform prevederilor **Capitolului *7.* *Contestații*** din prezentul ghid.

**6. EVALUAREA ȘI SELECȚIA CERERILOR DE FINANȚARE**

Sesiunea pentru depunerea Cererilor de finanțare este un apel de tip competitiv, cu termen limită de depunere.

Evaluarea Cererilor de finanţare se realizează în mod continuu, după verificarea conformităţii administrative şi a eligibilităţii, pentru toate cererile primite în termenul de depunere. Dacă pe parcursul procesului de evaluare și selecție se constată necesitatea solicitării unor informații suplimentare, se poate solicita reprezentantului legal transmiterea acestora în baza unei Notificări de solicitare a informațiilor suplimentare – Anexa 6 la prezentul ghid.

***6.1. Evaluarea Cererilor de finanțare***

Cererile de finanţare sunt evaluate din punct de vedere calitativ,economic și tehnic, de către experţii DGP-AMPOPAM pe baza grilei de evaluare, Anexa 3 şi Anexa 4.

În cadrul etapei de evaluare fiecare criteriu/subcriteriu, va fi evaluat de fiecare expert evaluator utilizând un sistem de bifare de tip DA/NU, urmat de stabilirea punctajului conform Criteriilor de selecţie, aprobate de către Comitetul de Monitorizare (CM), Anexa 5.

|  |  |
| --- | --- |
|  | În situația în care solicitantul va prezenta la momentul depunerii cererii de finanțare undocument justificativ (raport de evaluare pentru aportul în natură, extras de cont cu blocarea sumei sau contract de finanțare) privind asigurarea cofinanţării investiţiei, în cuantum de minim 20% din valoarea cofinanțării, acesta va fi punctat înconformitate cu criteriul 3 din Anexa 5 - Criterii de selecție**.** |

|  |  |
| --- | --- |
|  | Cererile de finanțare care nu realizează **minim 26 puncte** sunt eliminate din procesul de selecție. |

|  |  |
| --- | --- |
|  | Cererile de finanțare depuse în cadrul mecanismului ITI Delta Dunării (cele cu aviz ADI ITI DD) vor intra în competiție între ele pe bugetul alocat ITI în cadrul acestei sesiuni, iar celelalte solicitări de finanțare pe restul bugetului alocat sesiunii.  În cazul în care în urma selectării cererilor de finanțare ce au avizul de conformitate eliberat de ADI ITI DD, depuse în cadrul mecanismului ITI Delta Dunării nu se contractează întreaga sumă alocată, diferența rămasă necontractată se realocă pentru celelalte solicitări de finanțare din cadrul competiției naționale.  În cazul în care în urma selectării cererilor de finanțare depuse în cadrul ITI se contractează întreaga sumă alocată ramânând solicitări de finanțare neacoperite, diferența necesară va fi acoperită din cadrul alocării competiției nationale, în situația în care rămân fonduri disponibile urmare acestei selecții (inclusiv rezolvarea contestațiilor).  Fondurile neutilizate urmare selecției naționale vor putea fi utilizate în mod flexibil pentru proiectele depuse în cadrul ITI DD care au depășit alocările apelurilor dedicate până la concurența sumei totale alocate în POPAM pentru ITI DD. |

Experţii evaluatori pot solicita o singură dată informaţii suplimentare în cazul în care dosarul Cererii de finanțare conţine informaţii contradictorii în interiorul lui, precum şi în cazul în care în bugetul indicativ (inclusiv devizele generale şi devizele pe obiect) există diferenţe de calcul sau încadrarea categoriilor de cheltuieli eligibile/neeligibile nu este facută corect.

În etapa de evaluare calitativă, experții evaluatori pot recomanda modificarea bugetului proiectului în sensul reducerii acestuia, astfel:

* cu valoarea cheltuielilor neeligibile pe care solicitantul le-a încadrat greșit ca eligibile și/sau
* cu valoarea cheltuielilor potențial eligibile dar care:
* fie nu au legătură directă cu activitățile propuse,
* fie nu sunt necesare pentru realizarea proiectului,
* fie sunt disproporționate în raport cu obiectivul proiectului,
* fie nu sunt rezonabile.

|  |  |
| --- | --- |
|  | În cazul în care diminuarea bugetului depășește 20%, cererea de finanțare este respinsă. |

s

* 1. ***Selecția Cererilor de finanțare***

Selecţia Cererilor de finanţare se va realiza după termenul limită de depunere a acestora şi numai după evaluarea tuturor Cererilor de finanţare depuse.

Selecția Cererilor de finanțare se va realiza de către o Comisie de selecție în baza procesului de evaluare calitativă, economică și tehnică,conform grilelor de evaluare ( Anexa 3 şi Anexa 4) și a Criteriilor de selecție prezentate în Anexa 5, în conformitate cu Manualul de proceduri pentru evaluarea și selectarea Cererilor de finanțare.

|  |  |
| --- | --- |
|  | Proiectele care prezintă soluții tehnice nerealiste sau solicitanții nu acceptă recomandările experților pot fi respinse. |

În urma selecției se va întocmi Lista Cererilor de finanţare, în ordinea punctajului obținut, ce va fi făcută publică pe site-ul DGP-AMPOPAM [www.ampeste.ro](http://www.ampeste.ro).

Solicitanții vor fi notificați după publicarea listei pe site-ul DGP-AMPOPAM [www.ampeste.ro](http://www.ampeste.ro).

Solicitanții vor putea contesta rezultatul în termen de maxim 10 zile lucrătoare de la data primirii notificării cu privire la neselectarea cererii de finanțare dar nu mai mult de 12 zile lucrătoare de la data publicării pe site-ul [www.ampeste.ro](http://www.ampeste.ro).

Solicitanții care au fost selectați vor fi notificați să prezinte în termen de maxim 15 zile lucrătoare următoarele documente menționate mai jos:

***Lista documentelor solicitate în vederea contractării***

|  |  |
| --- | --- |
| **1.** | Pentru beneficiarii care funcționează în baza OG nr. 26/2000, dovada că nu se află în stare de dizolvare, faliment sau face obiectul unei proceduri de lichidare sau de administrare judiciară, şi-a suspendat activitatea economică sau face obiectul unei proceduri în urma acestor situaţii sau se află în situaţii similare în urma unei proceduri de aceeasi natură prevăzute de legislaţia sau de reglementările naţionale – în baza:  - **extras din registrul de asociații, fundații și federații**, valabil la data depunerii - *în original*  Pentru ceilalți beneficiari, verificarea se realizează de către DGP – AM POPAM prin consultarea on-line a portalului Oficiului Național al Registrului Comerțului. |
| **2.** | **Certificat/Certificate privind taxele şi impozitele locale,** valabile la data depunerii acestora,emise de primăriile pe raza cărora solicitantul îşi are sediul social şi punctul de lucru unde urmează a se realiza proiectul (dacă este cazul) – *în original,* din care să rezulte că nu are taxe şi impozite locale restante |
| **3.** | **Certificatul de atestare fiscală**, în termen de valabilitate, emis de către organul fiscal competent din subordinea Administraţiei Finanţelor Publice, pentru obligaţiile fiscale şi sociale de plată către bugetul general consolidat al statului – *în original,* din care să rezulte cănu înregistrează datorii la bugetul statului |
| **4.** | **Certificat de urbanism,** în termen de valabilitate - *în copie, cu mențiunea “Conform cu originalul”*,*dacă este cazul* |
| **5.** | **Formular de identificare financiară** cu datele de identificare ale trezoreriei/băncii și ale contului solicitantului - *în original,* Anexa 16 |
| **6.** | **Contract individual de muncă, contract de prestări servicii** pentru managerul de proiect, responsabilul financiar și a specialistului în acvacultură **sau contract de prestări servicii** cu firmă de consultanță care realizează managementul de proiect, pe perioada de implementare și monitorizare a proiectului – *în copie cu mențiunea “Conform cu originalul”* |
| **7.** | Solicitarea **Acordului de mediu** cu număr de înregistrare la Agenţia Județeană pentru Protecţia Mediului pentru proiectul în cauză, și dacă este cazul - *în copie cu mențiunea “Conform cu originalul”.* |
| **8.** | **Copia actului de identitate a reprezentantului legal** **cu mențiunea “Conform cu originalul”** |
| **9.** | **Mandatul de reprezentare, pentru împuternicit, autentificat prin notariat (duplicatul eliberat de notar), clar şi explicit în ceea ce priveşte perioada şi activităţile pentru care este dată împuternicirea – după caz.** |
| **10.** | **Graficul de rambursare a cheltuielilor** (cererilor de rambursare) – Anexa 14 |

|  |  |
| --- | --- |
|  | **Este obligatorie prezentarea documentelor în termen de 15 zile lucrătoare din momentul primirii notificării. În situația în care aceste documente nu se vor prezenta în termenul precizat, cererea este respinsă.**  **Vă recomandăm pentru pregătirea documentelor solicitate în această etapă să consultați Anexa 2 S.** |

**Finalizarea selecției** se va realiza în conformitate cu Manualul de proceduri pentru evaluarea și selectarea Cererilor de finanțare. Dacă cel puţin o condiţie din lista de verificare nu este îndeplinită, Cererea de finanţare este respinsă.

După verificare se va întocmi Lista Cererilor de finanţare selectate în vederea finanţării ce va fi publicată pe site [www.ampeste.ro](http://www.ampeste.ro) și solicitantul va fi notificat în acest sens.

Pentru fiecare Cerere de finanţare care a fost selectată se va întocmi Contractul de finanţare. Solicitantul va fi notificat cu privire la perioada în care reprezentantul legal/împuternicitul se poate prezenta la sediul DGP-AM POPAM pentru semnarea Contractului de finanțare.

|  |  |
| --- | --- |
|  | Toate activităţile pe care solicitantul se angajează să le efectueze prin Cererea de finanțare şi pentru care a primit punctaj la selecţie, devin condiţii obligatorii pentru menţinerea sprijinului pe toată perioada de valabilitate a contractului de finanțare. Criterul, număr de locuri muncă create/menținute, asumat prin crerea de finanțare, este obligatoriu de respectat pe parcursul a minim 12 luni consecutive în perioada de monitorizare a proiectului |

**7. CONTESTAȚII**

Solicitanţii Cererilor de finantare pot contesta rezultatele procesului de verificare a conformităţii administrative şi eligibilităţii, evaluării calitative și/sau a punctajului total obținut în urma procesului de evaluare tehnico-financiară, selecției, contractării (Pentru alte situații ce pot face obiectul unor eventuale contestații se va consulta Manualul de procedură pentru soluționarea contestațiilor de pe pagina web - www.ampeste.ro)

Termenele de depunere a contestațiilor.

1. Contestaţiile semnate de către reprezentantul legal al solicitantului și ștampilate după caz, se depun în termen de maximum 10 zile lucrătoare de la data primirii notificării cu privire la neconformitatea/neeligibilitatea cererii de finanțare;
2. Contestaţiile semnate de către reprezentantul legal al solicitantului și ștampilate după caz, se depun în termen de maximum 10 zile lucrătoare de la data primirii notificării cu privire la neselectarea,respingerea cererii de finanțare dar nu mai mult de 12 zile lucrătoare de la data publicării pe site-ul [www.ampeste.ro](http://www.ampeste.ro).

Adresa de depunere a contestației

Contestațiile se pot transmise:

* la sediul DGP AMPOPAM (Ministerul Agriculturii şi Dezvoltării Rurale, B-dul Carol I nr. 2-4, sector 3, Municipiul Bucureşti, România pentru Direcţia Generală Pescuit – Autoritatea de Management pentru POPAM)
* e-mail semnat electronic la adresa [contestatii.popam@madr.ro](mailto:contestatii.popam@madr.ro)

|  |  |
| --- | --- |
|  | Orice contestaţie trimisă la o altă adresă decât cea menţionată mai sus, sau după  termenul de depunere, nu va fi luată în considerare. |

Contestaţia se formulează în scris şi trebuie să cuprindă:

- datele de identificare ale contestatarului: denumire, adresa, numele persoanei care reprezintă contestatarul şi calitatea ei, adresa de e-mail de corespondență;

- codul SMIS al cererii de finanțare;

- obiectul contestaţiei;

- motivele de fapt(documentele depuse, interpretarea acestora) şi de drept (dispoziţii legislative naţionale sau comunitare, principii încălcate);

La contestație se vor alătura copii ale înscrisurilor de care contestatorul înțelege a se folosi în motivarea contestația

Contestația va fi redactată într-un singur exemplar original și va fi însoțită și de un exemplar editabil pe suport magnetic.

Contestația și documentele anexate sunt numerotate și trecute într-un opis.

|  |  |
| --- | --- |
|  | Contestatarul nu poate să depună documente noi care să completeze sau să modifice sau să înlocuiească conținutul cererii de finanțare. |

**8. CONTRACTUL DE FINANȚARE**

În cadrul acestei secțiuni veți putea găsi informații cu privire la contractul de finanțare, precum și obligațiile care decurg din semnarea acestuia.

***8.1. Contractul de finanțare***

Contractul de finanțare este documentul în baza căruia sunt stabilite regulile de desfășurare a activității şi conține referințe la obligațiile Autorității de management și la cele ale beneficiarului.

Contractul se semnează la sediul Ministerului Agriculturii și Dezvoltării Rurale, Direcția Generală Pescuit - Autoritatea de Management pentru POPAM cu sediul în Bulevardul Carol I nr. 2-4, sector 3, București, telefon 40-21-3079802, Fax: 40-21-3072474.

Ministerul Agriculturii și Dezvoltării Rurale prin Direcția Generală Pescuit - Autoritatea de Management pentru POPAM în calitate de autoritate contractantă și beneficiarul se obligă prin acest contract de finantare nerambursabilă să respecte prevederile acestuia având ca obiect implementarea proiectului finanțat.

Beneficiarul trebuie să  depună  din proprie inițiativă  toate eforturile pentru a lua cunoştintă de toate informațiile publice referitoare la măsurile finanțate prin POPAM 2014‐2020, pentru care depune proiectul şi să cunoască toate drepturile şi obligațiile prevăzute în contractul de finanțare, înainte de semnarea acestuia.

Modelul contractului de finanțare este atașat prezentului ghid al solicitantului (Anexa nr.13).

|  |  |
| --- | --- |
|  | Beneficiarii care fac dovada depunerii a minimum 20% din cofinanțare, în cadrul cererii de finanțare, nu mai au obligația de a mai prezenta această dovadă după semnarea contractului |

***8.2. Clauze specifice la contractul de finanțare***

Contractul de finanțare va cuprinde și următoarele clauze specifice:

* Proiectul tehnic va fi depus în termen de maxim 4 luni de la semnarea contractului de finanțare și va fi realizat în conformitate cu varianta selectată în cadrul studiului de fezabilitate din cererea de finanțare;
* Autorizația de construire va fi depusă odată cu prima cerere de rambursare;
* Beneficiarii prezintă prima cerere de rambursare însoțită de documente justificative în termen de cel mult 3 luni de la data semnării contractului de finanţare în cazul proiectelor pentru investiţii care nu prevăd construcții montaj, respectiv în termen de 6 luni în cazul proiectelor pentru investiţii care prevăd construcții-montaj;
* Contractul de finanțare va cuprinde o clauză suspensivă referitoare la dovada privind asigurarea cofinanţării investiţiei, în cuantum de minim 20% din valoarea de cofinanţare. În termen de 3 luni de la semnarea contractului beneficiarul va face dovada existenței acestei cofinanțări în termenul specificat, în caz contrar contractul de finanțare se reziliază;
* Contractul va cuprinde și alte clauze cu privire la achizițiile private ale beneficiarilor (conform Manualului de procedură privind achizițiile și a prevederilor legale în vigoare la data achiziției);
* Contractul va cuprinde obligații privind respectarea procedurii de rambursare a cheltuielilor (completarea cererii de rambursare și documente doveditoare) conform procedurii în vigoare;
* Contractul va cuprinde și clauze specifice cu privire la obligația beneficiarului de a păstra în bune condiții toate documentele originale privind implementarea proiectului, inclusiv documentele contabile;
* Beneficiarul are obligația de a asigura accesul neîngrădit al autorităților naționale cu atribuții de verificare, control și audit și al departamentelor de specialitate din cadrul UE în limitele competențelor ce le revin;
* În cazul constatării unei nereguli cu privire la încheierea ori executarea Contractului, inclusiv în cazul în care beneficiarul este declarat în stare de incapacitate de plată sau a fost declanşată procedura insolvenţei/ falimentului, precum şi în situaţia în care Autoritatea Contractantă constată că cele declarate pe proprie răspundere de beneficiar, prin reprezentanţii săi, nu corespund realităţii sau documentele/ autorizaţiile/ avizele depuse în vederea obţinerii finanţării nerambursabile sunt constatate ca fiind neadevarate/ false/ incomplete/ expirate/ inexacte/ nu corespund realităţii, AMPOPAM poate înceta valabilitatea Contractului, de plin drept, printr‐o notificare scrisă adresată Beneficiarului, fără punere în întârziere, fără nicio altă formalitate şi fără intervenţia instanţei judecătoreşti.În aceste cazuri, beneficiarul va restitui integral sumele primite ca finanţare nerambursabilă, împreună cu dobânzi şi penalităţi, în procentul stabilit conform dispoziţiilor legale în vigoare, şi în conformitate cu dispoziţiile contractuale. Prin excepție, în situația în care neîndeplinirea obligațiilor contractuale nu este de natură  a afecta condiţiile de eligibilitate şi selecţie a proiectului, recuperarea sprijinului financiar se va realiza proporțional cu gradul de neîndeplinire. Anterior încetării Contractului de Finantare, AMPOPAM poate suspenda contractul şi/ sau plăţile ca o măsură de precauţie, fără o avertizare prealabilă;
* Beneficiarii pot solicita avansuri pentru realizarea contractelor de finanţare, potrivit prevederilor legale în vigoare, numai dacă în prealabil fac dovada existenţei cofinanţării și după avizarea favorabilă de către DGP-AMPOPAM a unei proceduri de achiziții;
* Orice modificare care privește sediul social, contul,datele de contract, calitatea de reprezentant legal, se face prin notificarea autorității contractante și depunerea de documente doveditoare. Autoritatea contractantă va analiza solicitarea și în situația în care constată neconcordanțe aceasta va fi respinsă.

|  |  |
| --- | --- |
|  | **Beneficiarul are obligația de a justifica rezonabilitatea cheltuielilor din cadrul fiecărei linii din bugetul estimativ la data întocmirii acestuia (valoarea cheltuielilor eligibile din cadrul bugetului estimativ este o valoare estimată, Autoritatea Contractantă nefiind obligată să o ramburseze)** |

***8.3. Modificarea Contractului de finanțare***

**Precizări referitoare la modificarea Contractului de finanţare:**

* Beneficiarul poate solicita modificarea Contractului de Finantare în cursul duratei de valabilitate a acestuia;
* Beneficiarul poate solicita prelungirea duratei de implementare a proiectului cu maxim 12 luni în condițiile prevederilor HG 347/2016;
* Modificările de soluţie tehnică vor fi acceptate conform prevederilor HG 347/2016;
* Orice modificare la contract se va face cu acordul ambelor părţi contractante, cu excepţia situaţiilor în care intervin modificări ale legislaţiei aplicabile finanţării nerambursabile, când AMPOPAM va notifica în scris Beneficiarul cu privire la aceste modificări, iar Beneficiarul se obligă a le respecta întocmai;

Beneficiarul trebuie să depună din proprie iniţiativă toate eforturile pentru a lua cunoştintă de toate informaţiile publice referitoare la măsurile finanţate prin POPAM 2014‐2020, pentru care depune proiectul şi să cunoască toate drepturile şi obligaţiile prevăzute în contractul de finanţare, înainte de semnarea acestuia.

**9. MANAGEMENTUL FINANCIAR AL PROIECTULUI**

***9.1 Dovada cofinanțării***

Pentru implementarea proiectului, beneficiarul se va angaja să asigure o cofinanțare în procent de minim 50%, respectiv minim 70% (funcţie de categoria de beneficiar) din valoarea eligibilă.

Dacă solicitanții nu au depus odată cu cererea de finanțare și dovada contribuției în natură, în primele 3 luni de la semnarea contractului, beneficiarul se angajează să facă dovada asigurării de minim 20% din cota de cofinanţare.

În această etapă beneficiarul poate realiza dovada contribuţiei sale, prin:

1.aport în numerar constituit de beneficiar;

2.surse de finanţare (credit bancar);

Aportul în numerar se va dovedi prin extras de cont, prin blocarea sumei într-un cont special al proiectului, care se foloseşte numai pentru efectuarea plăţilor de implementare a proiectului.

Aceste sume vor fi deblocate numai în baza solicitărilor beneficiarilor (titularilor de cont), cu confirmarea expresă de AM POPAM.

Dovada creditului bancar se poate face prin prezentarea contractului de credit încheiat cu banca, obiectul creditului fiind reprezentat de finanţarea proiectului de investiţii contractat.

|  |  |
| --- | --- |
|  | **În cazul în care beneficiarul face dovada contribuției proprii, prin aport în natură care depășește 20% din cofinanțare, în cadrul cererii de finanțare, acesta nu mai are obligația de a face dovada cofinanțării după semnarea contractului de finanțare.** |

|  |  |
| --- | --- |
|  | Beneficiarii pot solicita avansuri pentru realizarea contractelor de finanţare, potrivit prevederilor legale în vigoare, numai dacă în prealabil fac dovada existenţei cofinanţării. |

***9.2 Derularea și verificarea procedurii de achiziții***

**Beneficiarii privați** vor realiza achiziţiile conform Instrucțiunilor aprobate prin Ordin al Ministrului Agriculturii și Dezvoltării Rurale.

**Solicitanţii privaţi** care derulează achiziţii în vederea depunerii cererii de finanţare din FEPAM vor aplica Instrucţiunea de achiziţii aprobate prin Ordin al Ministrului Agriculturii și Dezvoltării Rurale. Pentru procedurile de achiziţii începute înainte de semnarea Contractului de finanţare, beneficiarul va depune la DGP-AMPOPAM dosarul acestor achiziţii în termen de 30 (treizeci) de zile calendaristice de la data semnării Contractului de finanţare.

Beneficiarii au obligația să finalizeze procedurile de achiziții în timp util, înainte de a solicita rambursarea cheltuielilor și să depună dosarele de achiziții la DG-AMPOPAM, în vedrea avizării

***9.3 Rambursarea cheltuielilor***

**9.3.1. Precizări referitoare la acordarea avansului**

Pentru Beneficiarul care a optat pentru avans, în vederea demarării investiţiei, AMPOPAM poate să acorde un avans de până la maximum 50% din valoarea eligibilă nerambursabilă. Beneficiarii pot primi avansul numai după avizarea unei proceduri de achiziţii de către AMPOPAM și după prezentarea dovezii privind asigurarea cofinanțării.

Beneficiarul trebuie să justifice avansul primit de la AMPOPAM, pe baza documentelor solicitate conform Instrucţiunilor de plată la Contractul de Finanţare, până la ultima cerere de rambursare. Beneficiarul care a încasat avans de la AMPOPAM şi solicită prelungirea perioadei maxime de execuţie, aprobate prin contractul de finanţare, este obligat să depună la DGP-AMPOPAM şi documentul prin care dovedeşte prelungirea valabilităţii Scrisorii de Garanţie Bancară/ Nebancară sau poliţei de asigurare, care să acopere noul termen de execuţie solicitat.

DGP-AMPOPAM poate acorda un avans de până la 100% din valoarea totală eligibilă nerambursabilă a tranșei de plată, cu excepţia ultimei cereri, pentru care nu se acordă acest avans. Acest avans se acordă beneficiarilor pe baza facturii/facturilor aferente tranșei de plată. Avansul se justifică, în termen de 7 zile, de către beneficiar, prin prezentarea ordinului/ordinelor de plată aferent/aferente facturii/facturilor pentru care s-a eliberat avansul. Documentele justificative aferente obiectului facturilor, pentru care a fost acordat avans, vor fi prezentate de către beneficiar în următoarea cerere de rambursare.

Plata avansului, pentru ambele situații descrise mai sus este subordonată constituirii unei garanţii, prezentate sub formă de scrisoare de garanţie bancară - SGB, scrisoare de garanţie eliberată de fondurile de garantare înregistrate în Registrul special al Băncii Naţionale a României sau unei poliţe de asigurare eliberate de o societate de asigurări autorizată conform legislaţiei naţionale în vigoare, care corespunde procentului de 100% din suma avansului.

|  |  |
| --- | --- |
|  | **Garanţiile aferente avansurilor de 100%, din valoarea totală eligibilă nerambursabilă a tranșei de plată, trebuie să aibă valabilitate de 30 de zile lucrătoare de la data depunerii cererii de plată.**  **Garanțiile aferente avansurilor de 50% din valoarea totală a sprijinului financiar nerambursabil trebuie sa aibă valabilitatea mai mare cu minim 15 zile lucrătoare față de durata de execuție a contractului.** |

**9.3.2. Plata**

Beneficiarii sunt obligaţi să depună la sediul DGP-AMPOPAM, Graficul de rambursare a cheltuielilor actualizat, potrivit formatului standard, în maximum 30 (treizeci) de zile calendaristice de la data semnării primului contract de achiziție, în condițiile în care au intervenit modificări față de versiunea din Contractul de finanțare.

Dosarul Cererii de rambursare va fi depus la CR-POPAM, într-un singur exemplar pe hârtie și un exemplar pe suport electronic. Din momentul în care aplicația informatică MySMIS devine operațională, depunerea cererilor de rambursare se va face exclusiv online.

Dosarul Cererii de plată/ rambursare trebuie să cuprindă documentele justificative prevăzute în Instrucţiunile de plată anexate la Contractul de finanţare. Cererea de rambursare va cuprinde numai acele cheltuieli pentru care s-a primit aviz favorabil din punct de vedere al achiziţiei respective, unde este cazul.

Termenul limită de efectuare a plăţilor către beneficiar este de maximum 45 (patruzecisicinci) de zile lucrătoare de la data înregistrării fiecărei cereri de rambursare la sediul CR-POPAM, cu excepţia acelor situaţii în care termenul de rambursare se suspendă.

În cazul investițiilor care nu presupun lucrări de construcții montaj, beneficiarul va depune maxim 3 cereri de rambursare.

În cazul investițiilor care presupun lucrări de construcţii montaj, beneficiarul va depune maxim 5 cereri de rambursare.

**10. MONITORIZARE ȘI CONTROL**

**Monitorizarea tehnică şi financiară**

Beneficiarul este obligat ca în perioada de implementare a proiectului să depună semestrial Rapoarte de progres privind situaţia implementării proiectului la DGP-AMPOPAM. După implementarea proiectului Beneficiarul trebuie să transmită semestrial, pe toată perioada de monitorizare (5 ani de la data efectuării ultimei plăți) indicatorii de rezultat, conţinuţi în Raportul de progres. Formularul acestui document poate fi găsit pe site-ul [www.ampeste.ro](http://www.ampeste.ro).

Beneficiarul trebuie să asigure atingerea rezultatelor şi a obiectivelor, asumate prin Cererea de Finanţare şi anexele aferente acesteia, precum și respectarea prevederilor contractuale specifice operaţiunii finanţate și a prevederilor art. 71 din Regulamentul nr.1303/2013 privind caracterul durabil al operațiunilor.

Beneficiarul finanţării are obligația de a arhiva toate documentele referitoare la implementarea proiectelor aprobate spre finanţare în cadrul POPAM în spaţii special amenajate astfel încât să fie asigurată păstrarea în bune condiţii a documentelor, să evite distrugerea intenţionată/ accidentală sau sustragerea neautorizată a acestora, asigurând păstrarea unei piste de audit corespunzătoare a operaţiunilor efectuate.

Beneficiarul trebuie să asigure arhivarea următoarelor documente:

* documente referitoare la solicitarea finanţării proiectului şi la aprobarea acestuia de către AM (Cererea de finanţare şi anexele sale, Contractul de finanţare şi anexele sale);
* documentele referitoare la procedurile de achiziţie publică derulate în cadrul proiectelor aprobate, ca bază legală pentru efectuarea unor cheltuieli;
* documente referitoare la implementarea proiectului;
* facturi şi documente justificative aferente acestora, documente de plată;
* documentele contabile conform prevederilor legale.
* Documentele trebuie arhivate într-una din următoarele forme:
* originale;
* fotocopii ale documentelor originale certificate „conform cu originalul”;
* microfişe ale documentelor originale;
* versiuni electronice ale documentelor originale;
* documente care există doar în format electronic, caz în care trebuie să se asigure securitatea sistemului informatic

**Control**

Proiectele finanţate prin POPAM vor fi verificate la faţa locului de o echipă de control desemnată de DGP-AMPOPAM. Acest control poate interveni în orice moment al implementării proiectului, cât şi după plata finală (ex-post), pe o perioada de cinci (5) ani de la data efectuării ultimei plăți şi va cuprinde verificări de natură tehnică şi economico-financiară. DGP-AMPOPAM este însărcinată cu gestionarea şi implementarea Programului Operaţional pentru Pescuit şi Afaceri Maritime 2014-2020 în conformitate cu principiul bunei gestiuni financiare, după cum urmează:

* să verifice furnizarea de produse şi de servicii cofinanţate şi să controleze dacă toate cheltuielile declarate de beneficiari pentru operaţiuni au fost suportate efectiv şi că sunt în conformitate cu normele comunitare şi naţionale;
* să se asigure că există un sistem de înregistrare şi de arhivare sub formă electronică a documentelor contabile pentru fiecare operaţiune în cadrul programului operaţional, şi este asigurata disponibilitatea acestora;
* să se asigure că beneficiarii şi alte organisme care participă la realizarea operaţiunilor aplică fie un sistem de contabilitate separat, fie o codificare contabilă adecvată pentru toate tranzacţiile privind operaţiunea, fără a aduce atingere standardelor contabile naţionale;
* să se asigure că sunt respectate toate obligaţiile cu privire la informare şi de publicitate.

Verificările trebuie să asigure faptul că declararea cheltuielilor este reală, că achiziţia de produse sau servicii a fost făcută în concordanţă cu Contractul de finanţare, că cererile de rambursare sunt corecte şi că operaţiile şi cheltuielile sunt în concordanţă cu regulile Comunitare şi naţionale. Pentru a asigura buna desfăşurare a verificărilor la faţa locului, veţi fi înştiinţat în prealabil despre data la care vor avea loc acestea. Obligaţia dumneavoastră este de a pune la dispoziţia echipei de control toate documentele administrative şi contabile solicitate, în original, de a asigura accesul la sistemele informatice şi la toate documentele stocate în format electronic privind gestiunea tehnică şi financiară a proiectului. Totodată aveţi obligaţia de a garanta prezenţa, în timpul controlului, a persoanelor împuternicite să dea toate informaţiile utile la nivel administrativ, contabil şi tehnic. Echipa de control verifică următoarele aspecte:

* legalitatea, regularitatea şi realitatea operaţiunilor financiare desfăşurate până la acel moment;
* înregistrarea corectă în contabilitate a tuturor operaţiunilor aferente proiectului;
* modalitatea de atribuire a contractelor de achiziţii în sensul respectării prevederilor legale în materie de achiziţii publice;
* îndeplinirea obligaţiilor privind asigurarea vizibilităţii şi publicităţii proiectului

**11. INFORMARE ȘI PUBLICITATE**

Beneficiarii sunt responsabili pentru implementarea activităţilor de informare şi publicitate în legătură cu asistenţa financiară nerambursabilă obţinută prin Programul Operaţional pentru Pescuit şi Afaceri Maritime, în conformitate cu prevederile din prezentul Ghid a solicitantului. Detalii privind modalitatea de realizare a publicităţii sunt cuprinse în Anexa 15 – Măsuri de informare și publicitate.

**12.** **ANEXE**

|  |  |
| --- | --- |
| Anexa A | Declaraţia de angajament |
| Anexa B | Declaraţie pe propria răspundere privind dubla finanţare |
| Anexa C | Declaraţia de eligibilitate |
| Anexa D | Declaraţia privind respectarea principiului egalităţii de şanse |
| Anexa E | Declaraţie în conformitate cu art. 10, din Reg. UE 508/2014 |
| Anexa F | Declaraţie privind nedeductibilitatea TVA |
| Anexa G | Declarație privind încadrarea în categoria IMM |
| Anexa H | Bugetul indicativ al proiectului |
| Anexa 1 | Instrucțiuni de completare a cererii de finanțare |
| Anexa 2C | Lista de verificare a conformităţii administrative şi eligibilităţii |
| Anexa 2S | Lista de verificare a documentelor solicitate în vederea contractării |
| Anexa 3 | Grilă de evaluare calitativă economică |
| Anexa 4 | Grila de evaluare calitativă tehnică |
| Anexa 5 | Criterii de selecţie |
| Anexa 6 | Notificare de solicitare a informațiilor suplimentare |
| Anexa 7 | Notificare neconformitate/neegibilitate/neselectare/respingere cerere |
| Anexa 8 | Studiu de fezabilitate |
| Anexa 9 | Memoriu justificativ |
| Anexa 10 | Plan de afaceri |
| Anexa 11(format Word și Excel) | Proiecții financiare |
| Anexa 12 | Precizarea ipotezelor care au stat la baza intocmirii proiecțiilor financiare |
| Anexa 13 | Contract de finanțare |
| Anexa 14 | Graficul de rambursare al cheltuielilor |
| Anexa 15 | Măsuri de informare şi publicitate |
| Anexa 16 | Formular de identificare financiară |